text:
Segun PIN: kabinete Pisas mester buska mas personal pa yuda CMC. Mester evitá ku hende tin ku disidí riba bida òf morto
Segun PIN: kabinete Pisas mester buska mas personal pa yuda CMC.
Mester evitá ku hende tin ku disidí riba bida òf morto
Willemstad – 11 ougustus 2021
Trahadonan di Intensive Care (IC) di CMC ta pidi ousilio i ayudo públikamente, paso hospital ta a punto di introdusí e ‘Kodiko Pretu’. Ta notabel ku durante e dianan aki hopi hende a aserká PIN pa puntra dikón na aprel CMC por a handel ku mas hende ku Covid den Intensive Care (IC) sin tabatin e nesesidat di e asina yamá ‘Kodiko Pretu’.
Kodigo pretu
Ta papia di ‘Kodiko Pretu’ ora ta eksistí un menasa grandi di skarsedat di kama i den nos kaso di personal di IC, lokual ta hasi nesesario pa dòkternan disidí ken por haña kuido den IC i ken no. Ta un señario tragiko ora un dòkter ku a hura pa salba tur vida, ta hañ’e obligá pa tuma desishon ken por haña e kuido nesesario i ken no. Tristu ora mester hasi e eskoho penoso di ken por haña kuido pa keda na bida i ken nos tin di laga sin kuido i hopi chèns pa muri. E ‘Kodigo Pretu’ por ehèmpel ta duna prioridat na pashèntan ku tin mas chèns pa rekuperá lihé, despues na trahadonan den área di salú ku a keda kontagiá ku e viro, siguí pa gruponan di edat di 0 pa 20 aña, di 20 pa 40, 40 pa 60 etc. etc.
Skarsedat enorme di personal
E dikón mester bai na un ‘Kodigo Pretu’ a keda spliká pa enfermera di IC i tambe dòkter di IC na CMC. Na aprel di e aña aki CMC tabata gosa di mas di 150-piku personal ekstra ku Hulanda a fasilitá pa nos for di Merka i Hulanda. Aworaki ta solamente 10 di e 150 personal ekstra a keda na CMC! Ke men tin una falta di personal spesialisá espantoso pa por dil ku e pandemia di Covid. Ta imposibel pa e personal di IC i e demás personal, ku a traha ekstremamente duru for di maart/april i ku ta sobrekargá, atendé ainda mas hende den IC. IC ta yena shonnan!
Urgensha
Hefe di kuido intensivo i alabes hefe di kamber di operashon a pinta un situashon skùr na ICU. Tin 14 hende ku Covid i 6 hende pa otro motibo den ICU. Si normal nan tin 1 enfermero spesilisá pa 2 pashènt, awor tin solamente 1 hende pa 4 pashènt. Mester interná pashènt den departamentu di hende ku problema ku kurason. Mester a saka enfermeronan for di otro departamentonan pa duna un man, ku konsekuensia ku mester bolbé posponé otro operashonnan di hendenan ku ta wardando pa lunanan largu kaba. E hefe di kuido intensivo a rogá gobièrnu pa baha e posibilidat pa hendenan por e.o. bebe alkohol den anochi i kousa aksidentenan riba kaya. Ela alerta ku sigui asinakí, mas hende lo bai muri sin tin mester.
Na opinión di PIN gobièrnu mester regulá aglomerashon riba kaya mas lihé posisbel i aserká Hulanda pa pidi e asistensia di personal spesialisá nesesario.


c: text/html

text:
Den Suela, tin regla di drechi di e empleado na relashon ku terminashon di un amtenarE regla pa terminashon ta determina den e lei di e"Servisio di Lei di Protekshon". Bo por tin mas bentahoso regla di terminashon di bo servisio ku e promociona den Servisio di Lei di Protekshon, sinembargo no por ta pió. E determinacion mester ta semper por skirbi i restitushon ta hustifiká ophetivamente.
E empleo restitushon eligí un splikashon di e determinacion, riba petishon di amtenar.
E largura di e periodo di notifikashon basá riba kuantu tempu bo ta wòrdu uzá. Si bo ta wòrdu uzá solamente di dos aña, e periodo di preis ta un luna Si bo ta wòrdu uzá pa dos buki di kuater aña, bo tin un stipulá di preis di dos luna.
Bai abou, un luna additional ta agregá na kada dos aña periodo di skol te seis luna. Bo mester traha manera di kustumber durante e periodo di notifikashon i tin nan pago normal paga. Inclui si e empleado no por duna ningun tipo di trabou, mester paga e totalidat di pago pa e periodo di notifikashon. Si bo meter di su enkargo, segun e Servisio di Lei di Protekshon, bo tin un luna ta konta en no tin diferensia kuantu tempu bo ta wòrdu uzá. Bo no ta obligá na paga e palabranan Si bo ta kere ku ta brui despedí di nan, por presentá un uso di kontra di terminashon. Den kaso aki, por fabor kontakto ku bo indica.

robotstxt: allowed

filter: keep


text:
ORANJESTAD (AAN)- Awenochi lo tin e prome wega pa e pay off final di futbol Division Honor. E wega di awenochi ta entre RCA y La Fama.
All Stories
ORANJESTAD (AAN)- Riba dianan 11, 13 y 14 di Mei tabata na Aruba un team di volleyball di Merca cu a bin pa atende algun weganan internacional di volley na Aruba. E weganan a tuma lugar na POVA Club.
ORANJESTAD (AAN)- Diasabra anochi tabata tin e wega final pa campeonato di futbol division uno entre SV Atletico Santa Fe y Unistars.
SANTO DOMINGO: E Asamblea di e Confederacion de Beisbol Profesional del Caribe, a acepta Diabierna e presencia di Cuba y Curaçao den e di edicion 65 di e Serie del Caribe venidero, cual competencianan lo ta na Februari 2023 na Caracas, Venezuela.
ORANJESTAD (AAN): Riba anochi di 20 di Mei 2022 e di 30 edicion di Ronde van Aruba ta bay cuminsa. E evento di careda, organisa pa Kazèrne di Marina Savaneta, ya ta existi desde 1971.
IBiSA ta hopi contento di por hunga un rol den WE Aruba:
Parlamentario di MEP Darlaine Erasmus:
ORANJESTAD (AAN)- Diabierna atardi a tuma lugar na Dental Solutions e bautizo di uniform di Atletico Santa Fe Division Uno.
ORANJESTAD (AAN) -- Diabierna cu a pasa, na J.F. Kennedy Education Center, a keda oficialmente lanza e “WE Aruba”, cu ta nifica Weganan Escolar 2022, cu participacion total di IBiSA pa tur scol.
ORANJESTAD (AAN): Den fin di siman Aruba Taekwondo Bond "ARTBO" a organisa les di Poomsae pa e atletanan.


text:
The content originally appeared on: Diario
ORANJESTAD (AAN): E barco di carga ‘Arcangel Miguel’ cu a sink riba Diasabra anochi 21 di Mei ora cu e tabata nabega di Aruba rumbo pa Santa Marta, Colombia, a wordo localiza den fondo di lama riba Diasabra cu a pasa.
Nan a logra di haya sa exactamente unda e barco a bay finaliza na fondo, y awor nan ta spera cu e siman aki mes, buzonan Colombiano lo baha bay abao y bay listra den loke a resta di e barco pa check si por recupera e cadavernan di e seis tripulantenan cu no a drief riba lama.
For di e anochi cu e barco a sink, famianan a keda inconsolable cu nan no por a haya e curpa di nan ser keri, y pesey tin e teoria cu nan lo a keda den nan camber of otro area ora cu e barco a sink debi na un ola grandi cu a dal e.
Manera DIARIO a trece dilanti den un relato hopi extenso dos siman pasa, e unico persona cu a sobrevivi, esta Juan Carlos Sanchez a bisa cu den e scuridad el a logra di sali di e barco ta keda fula na e structura di e barco te ora cu el a haya un salida, y a keda flota. E anochi ey e tabata koki abordo di e barco, y e ta indica cu ta un ola grandi a sorprende nan tur, y pone cu Arcangel Miguel a sink. E barco ta 18 meter largo y seis meter hancho.
E barco mes a sink dilanti costa di Puerto Estrella, na Alta Guajira na Colombia. Esaki ta mas o menos 110 pa 130 kilometer pabao di Aruba.
E suerte di Juan Carlos ta cu el a logra yega te na un boto salbabida, cu a habri cu aire y el a bay riba dje y a logra bay dilanti rumbo pa costa unda el a sigui dirigi su mes riba un luz di faro, y na final a wordo rescata pa algun piscador.
Juan Carlos a bisa cu e ola a dal fuerte y a pone e barco kapseis. Esey a pone e barco yena cu awa rapidamente na forma acelera, y finalmente el a sink cu velocidad rapido.
E anochi ey, un sistema atmosferico di presion halto riba parti west di Caribe, for di 70º West te cu 77º West, tabata produci automaticamente lama hopi bruto. Olanan tin biaha di riba di 8 pa 11 pia tabata wordo topa cune. Y esaki ta e hipotesis di loke a wordo confronta riba lama.
Unavez cu alarma a wordo bati, a core notifica Marina Colombiano, y tambe Guardacosta Colombiano cu a cuminza mobiliza pa e area. Autoridadnan di Venezuela tambe a cuminza busca den e area, como cu 3 di esnan perdi ainda ta di estado Falcon.
Juan Carlos Sanchez a declara na autoridad, cu ora e barco a sink, e no a mira ningun otro persona mas a logra salba nan mes.
Esnan perdi ta Lino Alberto Gomez Galicia (1er oficial), Ledy Rafael Mata (co-piloto), Jose Antonio Salazar Malvar (hefe), Juan Carlos Sanchez Sanchez (bosun), y demas miembronan di tripulacion Jose Alberto Sanchez Nuñez, Andry Jose Narvaez Sanchez, y Jose Manuel Vizcaino Frontado.
Riba e potret aki por mira un potret recien di Jose Antonio Salazar Malvar, kende ta procedente di Isla di Margarita. Su famia a emiti e potret aki pa mustra cu nan tambe ta spera cu pronto e por wordo localiza.
Su yiu muher Shaila Salazar, a bisa cu e ultimo contacto cu nan tabatin cu e tata tabata e mesun Diasabra anochi ey banda di 7:00 pm ora e barco tabata moviendo. El a bisa cu e ta bay drumi, pasobra mey anochi e lo subi warda. Ningun rato el a bisa cu tin problema of algo similar cu e barco.
Jose Manuel a bay traha riba e barco, como un forma pa gana salario y manda esaki pa su casa, como cu e ta sufri di malesa cronico di presion halto di curazon. E tin seis yiu, y semper e tabata trata tur yiu na un forma corecto. Tur dia e ta manda mensahenan di Whatsapp y Facebook pa e famia, cu mensahe tambe di fe y reflexion.
Nan a hasta duna prensa potret di nan tata, cu tur hende ta yama ‘Papa Toño’ cu un picuda cu el a yega di gara riba e barco.


text:
E pakete i e problema
finansiero ku pueblo ta’den
Último 25 aña un kombinashon di politiko-nan iresponsabel i/o inkompetente huntu ku Institutonan Finansiero (privá i di gobièrnu) ku a kore tras di gananshi, òf den kaso di esnan di gobièrnu (manera entre otro APNA i SVB) ku kier a keda bon ku politikonan, a karga e pueblo di Kòrsou (130 mil alma) ku un debe nashonal demasiado grandi.
Pa koregí un ke otro, Gobièrnu Hulandes a sera un akuerdo ku nos gobièrnu, kaminda Hulanda lo tuma over parti mas grandi di e debe ku ta kologá riba pueblo su kabes.Un debe ku gobièrnu tin na e institutonan kaminda pueblo més ta spar.
Kondishon ta ku (en prinsipio) 5 aña largu (ounke e periodo aki probablemente lo wòrdu prolongá) ta bin kòntròl finansiero (via CFT) pa para e “libertinahe finansiero” di “fia pa loko” di tantu gobièrnu i esnan ku ta fia gobièrnu pa kobra interesnan haltu. Asinaki para e sírkulo visioso kaminda al final pueblo mester a yuda paga e interesnan haltu aki via belasting haltu i no por a haña e servisionan básiko ku e pueblo meresé. Pa duna un idea: Na 2008 a kobra mas ku 1.600 mion na belasting (OB total ta 250 mion). Mas òf ménos 280 mion mester a bai pa paga interés so. Pues ni tur e sèn di OB kobrá no ta yega pa paga e interés ku gobièrnu debe na interés tur aña.
Historia
A bin sosodé ku grasias na polítika oportunista, despues ku a baha Gabinete Martina pa motibu ku el a hasi intento di “clean up” gobièrnu i e “infamoso” ‘Crisisheffing’, tur gobièrnu ku a bini despues, a bin laga e pueblo ku un aparato gubernamental ku:
- demasiado amtenar,
- grandi na, en general, SERVISIONAN DEFISIENTE i riba esei
- un KORUPSHON ku ta sigui krese te dia di awe (chèri riba e bolo ta “Brantwer”).
E diferente gobièrnunan no a trese ningun kambio supstansial den e situashon aki. Kòrsou di un partner stabil despues di segunda guera mundial a para bira é proble-ma den Reino. Mayoria di nos problema ta pa motibu di prioridatnan robés ku nos a pone den gobièrnu, akoplá ku un kondukta finansiero iresponsabel.
Parti mas grandi di e debe ta na institutonan kaminda nos mes ta spar nos sèn ku nos a kumulá ku sodó di nos frenta na fondonan di Penshun, fondo di AOV, Fondo di Lei di Labizjan, SVB, bankonan ets. ets.
Polítika a sòru pa tur ambetarnan haña un penshun segurá na APNA. Tur esaki ni maske mayoria di e pueblo trahadó (60%) ta dependé solamente riba e AOV ku a ser introdusí bou di minister di e tempu ei sr. Siro Kroon. Sin embargo, mayoría di e sèn di spar a ser invertí den bono di gobièrnu.
Pues e gran mayoria di trahadó ku no tin un penshun na nan boka di trabou, solamente e chipi chipi ku yama penshun di behes, ta pagando
- religiosamente loonbelasting tur luna,
- OB tur dia,
- Invoerrechten riba kosnan importá,
- License fee/deviezenprovisie ora kum-pra plaka ekstranhero,
- Accijns haltisimo riba gasolin.
Tur esaki un total di mas ku 1.600 mion florin na 2008. Ariba ta bin ku Isla di Kòrsou lo tin di bai karga tur e ambtenarnan di tantu Land komo Eiland ku ta biba na Kòrsou ora e isla bai drenta su ‘Outonomo den Reino’. Un gobièrnu manera un “Waterhoofd” ku mester ser sostené pa un sektor privá ku tin di bai purba di sobrebibí un krisis mundial ekonómiko i finansiero.
Ta hustamente e pakete ku nos mester bai vota riba dje mester trese alivio. Entre otro:
- Lo paga mayoría di debe bieu di gobiernu,
- A kambio ta bin en prinsipio 5 aña un kolegio di kòntròl pa nos gobièrnu i parlamentu no ripití e historia finansiero di pasado.
- Bou di kondishon estrikto gobièrnu tin mag di fia.
Hulanda a ofresé pa paga e debe kompleto, bou di kondishon ku e ora ei gobièrnu di Kòrsou lo no tin mag di fia sèn mas. Kòrsou a opta di keda ku parti di e debe pa di e forma ei no pèrdè su derecho di fia sèn.
E Realidat ku nos ta den
E realidat ta ku, lugá ku entre otro e fondo di penshun i di labizjan a invertí e sèn den proyektonan produktivo, indirektamente a komplasé e politikonan kumprando bonos. I por otro parti gobernantenan a hasi kos di “kasi traishon” ku su trahadó/ambtenar dor di keda sin “draag af” e prima, pa despues fòrsa e fondo den un konsolidashon di debe den forma di fiansanan ku no ta produktivo pa e komunidat. Mayoria di e sèn a bai na paga salario.
E konsolidashon di debe aki a bin pone ku e pueblo mester di paga dos biaha pa
esnan ku ta traha den gobièrnu, esaki si pueblo desaprobá e pakete i e gobièrnu ku sinta después di referèndem ninga super-vishon. E ora ei, según e akuerdo entre gobièrnu Hulandes i Korsou, lo para e tumamentu over di e debe. E ora ei, pueblo ta paga dòbel:
E promé biaha e pueblo a paga den forma di salaris na e ambtenar. Aki no ta papia di kasonan notorio kaminda ambtenarnan a keda añanan sin traha pero a kobra sí. E di dos biaha ta ora pueblo mester paga e interesnan riba e bononan via e presupuestonan di gobièrnu (entre 250 pa 280 mion pa aña).
Si desaprobá e pakete ku a negoshá ku Reino Hulandes, Kòrsou ta hañ’é ta buska otro alternativa pa sali for di e buraku finansiero ku e ta aden i e pueblo obligatoriamente tin ku yuda gobièrnu paga e fiansa di entre otro riba 1.300 miyon na APNA pa e último aki por sigui paga esnan ku a traha den gobièrnu nan penshun.
E pakete ta ofresé alivio imediato na e pueblo via di e espasio finansiero den pre-supuesto ku e pakete ta krea, paso gobièrnu Hulandes ta tuma gran parti di e debe over.
Esaki huntu ku e pakete di S.E.I. (Inisiativa Soshal Ekonomiko). Ya esei ta akordá kaba, loke ta demostrá un biaha mas ku tin solidarismo den Reino. ‘SÍ’ ta hasi’é posibel pa usa e sèn kreá den presupuesto pa:
- traha mihó skol pa nos yunan;
- traha kas pa famianan ku mester di un dak;
- ekstendé fiansanan pa proyektonan den HORECA i infrastruktura pa atrae turista, Free-zone i e-commerce;
- krea un aparato hudisial mihó i pa resosialisá esnan ku a kai den krimi-
nalidat;
- rekapasitá nos kuerpo laboral pa nan por ‘fit’ den e ekonomía nobo globalisá
etc.
Algun kalkulashon
Na Antia ta biba alrededor di 210 mil habitante, di esun resién nasí te ku e ansiano den Habaai o Bethesda. Si bo kue e debe di riba 5.000 miyon ku pueblo tin via su gobièrnu, esaki ta bin suma un debe pa kabes di 24.000 florin. E fiansa aki ta eksihí un interes di alrededor di 7% ku ta kasi 1.700 florin tur aña.
Ban visualisá kabés di un famia di dos adulto i dos yu, kaminda e mama ta ehemplar i ta keda kas pa sòru pa su yunan e promé 5 añanan di nan infansia.
E realidat ta ku e kabés di famia mester produsí un mínimo di 4 bes 1.700 florin
(= f. 6.800,-) na entrada pa paga interés riba e debe di 96 mil florin (4 x f. 24.000,-, pa e famia di 4 persona). Pues f. 6.800,- di su belasting ta bai pa paga interes so. Aki no tin “eksepshon”, nos tur ta den. Asta esnan den barika di nan mama.
Den e pakete, Reino Hulandes ta tuma un parti grandi di e debe over i 16 mion siudadano di Reino lo yuda paga e debe i e interés riba esaki. A kambio ta eksihí garantia pa esaki no ripití. I ta esaki e pakete na huisio di pueblo. Un “bail out” kombiná ku kòntròl. Tene kuenta ku lo siguiente:
- Esun ku ta traha mester paga pa algu ku e no tin arte ni parte den dje (algu ku ta bai mas ayá ku solidarismo);
- Esun ku nesesidat real pa un kas, no ta haña ayudo adekuá, pasobra no tin sèn i e mesun gobièrnu ei a priva e fondo di penshun di invertí den bibienda riba e kantidat ku lo e por a hasi.
- Esnan sin trabou ta kai chikí pasobra a kue entre otro e sèn di APNA ku mester a ser poné den sektor produktivo pa krea trabou, a fia gobièrnu.
- E hóben ku mester di un edukashon ku ta kana ku tempu, no ta hañ’é, pasobra no tin sèn riba presupuesto, mirando ku alrededor di 280 mion ta bai na paga interes.
Ròl di institutonan Finansiero
Aki tur instituto finansiero por ser tildá di a koperá ku e wega makabro di fiansa i garantianan ku a bin pone sèn di spar di nos tur den algu no produktivo. Ta kon Bankonan i fondonan di Peshun ku dos dede di sentido síviko por a hinka sèn di pueblo den e bononan di gobièrnu aki, di tal magnitut te ku e 16 mion otro Hulandesnan den Reino mester yuda ku e debe di riba 5.000 mion di nos ku nos?
Tin indikashon ku den nos kompanianan di utilidat tambe tin e sorto di finansiamentu lukrativo aki ku ta ser kobrá via di tarifanan haltu.
Nos Institutonan finansiero, asta ora aprobá e pakete dia 15 di Mei, debe e pueblo un splikashon kon e tipo di práktikanan aki ta yuda e pueblo, un pueblo ku a konfia i te ku dia di awe ta konfia e institutonan aki ku miles di miyón na diferente tipo di depósito na interesnan demasiado abou. Tanten ku a fia e
mesun sènnan aki na gobièrnu i na nos kompanianan di pueblo, tin biaha, na 3 bes e porsentahe ku el a atrae e plaka for di e mesun pueblo.
Ta hustamente e kosnan aki e pakete ku nos mester bai vota p’e 15 di Mei benidero ta trata di korehí. E pakete ta bai promové un manera muchu mas sano di invertí e plakanan ku abo ta spar na e diferente institutonan finansiero na Kòrsou. Invertí den proyektonan produktivo i no den kria un gobièrnu demasiado grandi.


text:
Prome Minister Evelyn Wever-Croes:
FLEXIBILISACION DI E MEDIDANAN DI COVID
Diabierna atardi, Prome Minister Evelyn Wever-Croes, despues di a duna un update cortico di e ultimo cifranan di Covid na Aruba, a anuncia e cambionan pa loke ta trata e maneho di Covid. Prome Minister a expresa cu e cifrananactual ta algo cu ta brinda optimismo y speransa cu Aruba ta bayendo den e direccion pa mehoracion dominando y manehando e pandemia. Esaki ta permiti flexibilisacion di e medidanan cu a wordo implementa.
Siman pasa, Minister Dangui Oduber a anuncia e Exit Strategy. Un strategia di salida di e situacion di crisis cu nos ta aden na Aruba cu tur e medidanan y maneho di e pandemiaactual. CrisisTeam ta trahando riba e maneho di strategia y e prome pasonan di salida ta wordo implementa mirando cu e desaroyo di Omicron ta permitI pa haci esaki como tambe nosturismo ta depende riba esaki.
Cambionan di maneho:
1. Eventonan Deportivo:
Entrante diabierna 21, ta permiti publico na eventonandeportivo. Pafo te na un maximo di 150 persona. Paden te naun maximo di 90 persona.
2.Maneho di cuarentena:
-Adultonan 18 aña pariba cu ta completamente vacuna cu tur 3 vacuna (2 vacuna y 1 booster), no mester bay den cuarentena despues di a bin den contacto cu personanan cu a test positief pa Covid.
-Muchanan entre 12 y 17 aña completamente vacuna cu 2 dosis di vacuna, (e booster no ta disponibel ainda pa mucha), no mester bay den cuarentena si den cas tin persona cu a test positief.
-Personanan cu a haya Covid den e ultimo 4 simannan, no mester bay den cuarentena.
3.Maneho di biahe pa residentenan:
Entrante dialuna 24 di januari, residentenan completamentevacuna cu tur 3 vacuna (2 vacura y 1 booster), y muchanan 12-17 aña cu 2 vacuna, cu ta bin bek for di cualkier pais di mundo, no tin mester di test mas prome ni despues di nan yegada. E maneho aki lo conta solamente pa residentenancompletamente vacuna y entrante 3 di februari, esaki lo contatambe pa no residentenan cu ta completamente vacuna tambeteniendo cuenta cu periodo di incubacion di 2 siman
Prome Minister ta conseha cada ciudadano cu ainda no a tumae booster, pa haci esaki pa asina nan ta miho protehi. Desaroyodi nos economia ta depende riba salud di nos tur. Doñonan di trabounan ta depende riba nos salud pa no haya hopiinterupcion mas den servicio door di empleadonan malo of cu mester bay den cuarentena pa motibo cu a bin den contacto cu Covid y no tin vacuna y booster.
Prome Minister a enfatisa e importancia di vacuna y ta haci un yamada na mayornan pa e fin di siman aki, hiba nan yiunan di 12 – 17 aña na e Vacunathon na Centro Deportivo LibertadorBetico Croes na Santa Cruz di 9or di mainta pa 4 di atardi.
“Mas lihe nos recupera, mas lihe nos lo bay bek nanormalidad. Desaroyo di Aruba ta depende con lihe nos ta bay bek den normalidad. Ban vacuna. Ban sigui cuida y aplica e reglanan di higiena. Esakinan ta garantisa cu Aruba lo drenta e fase di progreso y di recuperacion pa asina nos por bay bek nanormalidad. Ban hacie pasobra nos ta stima nos mes, nos ta stima nos famia y nos ta stima Aruba”, Prome Minister a termina bisando.


text:
Identidat di e Kurasoleño ta algu sumamente dinámiko. E dinamismo ta saka su energia for di e hendenan di diferente nashonalidat i region di mundu ku a disidí di hasi nan bibá aki. Kòrsou ta un “showcase” di diferente “background” i eksperiensia. Tantu den polítika i den sierto gremionan ku ta bisa ku nan tin interes speshal pa kultura i e dinamismo soshal di nos komunidat, bo ta sinti tin biaha ku kultura ta un tipo di lista “graba den piedra” di kustumber, norma i balornan, ku un nobato ku bin di pafó mester kumpli kuné promé ku e por establesé su mes aki. Si e ke naturalisá e kos ta bira mas kompliká, pasobra e ta haña un pasport di Reino, nò di Kòrsou. Na kiko mester balotá e persona, e ora ei?
Ser Kurasoleño
Nos tin di puntra nos mes kiko ke men ser Kurasoleño? Ser Kurasoleño kier men ku bo mester sa historia di Kòrsou? Na Merka, den e proseso di naturalisashon, nan ta puntra bo 100 pregunta riba historia Merikano.
Òf bira (òf ser) un bon Kurasoleño ta un proseso kaminda tantu e sosiedat
komo e individuo ta hinka energia real den e proseso di adaptashon mutuo? Pa e último tuma lugá tantu e individuo komo nos sosiedat tin di krea sierto espasio. Un kos ta sigur, identidat ta algu ku ta mishi ku nos tur, tantu esnan ku su famia tin diferente generashon riba e isla kaba komo esnan ku a disidí awor di bin biba riba e isla.
Ki tipo di espasio mester tin pa esaki tuma lugá? Si nos enfoká solamente e último siglo k’a pasa, pa ta mas eksakto desde binida di Shell, nos por identifiká diferente ola bastante drástiko den nos sosiedat. Shell i tur e aktividatnan ku ta nesesario pa mantené un rafi naderia a trese diferente nashonalidat na Kòrsou na un manera masivo. E tempu ei Shell a sòru pa traha bario pa nan. Esnan mas importante tabata ta e Kolonia di Portugues, esun di Sürnamnan, i esnan di e islanan di Karibe Ingles i e Hulandesnan Europeo i Inglesnan. Despues di segunda guera mundial e sosiedat a bai den un sorto di asensor di adelanto ekonómiko konstante te ku 30 di Mei 1969. Entre 69 ku 86 nos a bin haña nos ku:
- e fenómeno di “nos mes por” (isolando nos mes) kombiná
- ku e echo ku ekonomia mundial tabata kambiando rápidamente i
- den retrospektiva bo por bisa ku Kòrsou a ser pushá pa
akontesimentunan mundial, sin ku, al momentu, e kolektividat por a saka un kuarta bentaha for di e kambionan den su region i na mundu en general, ku e resultado:
- un deterioro soshal i un ekonomia stagnante sin muchu vishon di unda nos ta bayendo. A uza pleisternan finansiero (bonos) pa tene e sosiedat kontentu a korto plaso, pero al final poniendo e sosiedat na rant di un abismo finansiero, un éksodo di yu di Kòrsou pa Hulanda i un porsentahe di hóbennan sin trabou haltisimo.
Realidat tabata ta ku mayoria di e pueblonan den paisnan den nos region
tabata deteriorá mas rápido ku nos. Esaki a atraé un influho di stranhero pa e isla ku tabata dispuesto di hasi trabou pa ménos sèn ku e Kurasoleño.
Aki mi ke ilustrá kiko mi ke men ku e espasio nesesario ku mester krea den
un sosiedat. Por ehèmpel, awendia den nos skolnan básiko tin un porsentahe hopi grandi di mucha ku e idioma ku nan ta papia na kas ta ni Papiamentu ni Hulandes. Dor ku outoridat no a aktua na ora (no a krea espasio), konsekuensia a bira ku ni Maestronan ni e kuríkulo di skol no ta ekipá pa “deal” na un manera efektivo ku e problema aki.
Kon Kòrsou a i ta bai “deal” ku e influho aki na un manera ku e sosiedat ta sinti ménos “strès” i polarisashon posibel (kon ta sòru pa e espasio nesesario)? Tin basta indikashon ku tur e kuponan di trabou ku lo bai habri, si ekonomia mundial no bai “belly up” pa motibu di e krísis finansiero
ku tin aworakí, lo no por ser yená pa Kurasoleño so.
Ta bin resultá ku e influho di hopi ekstranhero ta kai kasi pareu ku un kambio den e relashonnan den Reino Hulandes. Un relashon ku despues di 50 aña niun di e 7 partidonan envolví no ta kontentu kuné. Aserka ta bin ku e siudadanonan di e partner mas grandi den Reino (e Hulandes Europeo) ta mira ku sierto angustia kon su independensia ta ser di stòfzùig, konsekuensia di e integrashon den Union Europeo. Un otro komplikashon ta ku nos ta tur dia mas dependiente di e ‘va i ven’ di ekonomia di mundu (pa un isla chikí manera nos tin biaha e ta sosodé bastante abrupto pa no bisa violento).
Tur e kosnan aki a hinka nos den un tipo di krísis di identidat, ku sentimentunan di angustia, insiguridat i desatisfakshon. Na Hulanda nan a bin konosé e fenómeno Pim Fortuyn, pero ku aworakí ta ménos enfoká den e fenómeno Geert Wilders (pero ku ménos votadó su tras).
Den e diskushon riba integrashon di stranheronan den nos sosiedat e no ta un simpel skema di kiko sí por i kiko nò. Aki nos por papia di tenshonnan riba tereno di nashonalidat i e otro ku ta etnisidat. E último no a trese muchu strès na Kòrsou.
Un di e pilánan di demokrasia ta ken ta parti di e soberanía, pues ken ta pertenesé na nos pueblo? Un tópiko ku por bin na òrdu den un otro artíkulo.
Mi persepshon di un identidat Kurasoleño mester ta un kòktel voluntario di diferente grupo den nos sosiedat. Un porsentahe basta haltu di nos ku ta
biba aki ku pasport Hulandes tin un òf mas stranhero den nos liña direkto di desendensia. Mas generashon bo bai atras, mas grandi e porsentahe ta bira. E realidat aki só ta pone ku bo no por sera e diskushon riba identidat i loyalidat den un kurá determiná.
Te ainda tin hopi di nos ta pensa den liñanan di un tipo di segregashon. Stranheronan ku ta bin nobo na e isla pa biba tambe ta hasi esaki. Pero Kòrsou no ta un parke zoológiko kaminda tur kos ta den hòki. Ta e diversividat i don di uza e mihó di kada unu tabata semper e forsa di Kòrsou. Ekonómikamente tambe ta probá ku un organisashon ta bai mihó si e tin un variedat di hende ku ta diferenshá for di otro.
Den e diskushon riba ken ta un Kurasoleño ta bon pa tene kuenta ku hende ta un kompleksidat di dimenshon. Hende tambe ta kambia. Famianan ta kambia nan manera di hasi kos di generashon pa generashon. Abilidat di desaroyá ta hasi hende algu speshal. E diskushon ken ta un Kurasoleño no ta un diskushon riba pretu òf blanku. E no ta un diskushon riba òf esaki òf esaya. Pero un diskushon di “i” esaki “i” esaya. Si nos tur por hiba e diskushon ku esaki den mente, outomátikamente den nos sosiedat lo krea e espasio pa akomodá tur esnan, di buena fe ku meresé di ta riba e isla.


text: Diahuebs atardi a drenta informe di un accidente entre auto cu brommer pariba di rotonde Paradera, mesora a dirigi tanto polsi como ambulans ma e sitio. Na yegada a bin constata cu aki tatrata di un accidente unda un motorcyclista lo a brake pa un auto cu a bira pa baha dcaminda y e lo a cay sgui slip bay dal den auto. Debi na esaki e motocyclista a resulta herida cu un kap na cabes y tabta keha di dolor di lomba. Ambulans a presenta ana e sitio y a atende cu e motorcyclista ya transporte pa hospital.


text:
Tabata na october 2017 cu ami y henter mi famia a contribui na un causa cu nos a kere cu tabata un causa masha bunita mes. Un concierto organisa pa recauda fondo pa Lunah, e famoso criatura tierno y masha stima na nos isla cu tin congenital heart disease (Trisomy), por a sigui haya tratamento pa su salud.
Cu hopi amor y gana masha hopi di nos a yuda, pensando cu nos aporte lo haci un diferencia grandi den bida di Lunah y su famia.
Mi ta compronde cu famia mes di baby Lunah nunca kier a sali den publicidad cu esaki, considerando cu nan ta famia hopi serca di e cantante Nydia “Dhaddy” Brokke cu a organisa e evento aki.
Pero no por ta asina cu e cantante aki cu al mismo tiempo tabata esun cu a organisa full e proyecto aki ta dal miles di hende un cara abao den e asunto aki y na final ta dicidi di keda cu tur e fondo recauda y ta somenta bay biba na Hulanda sin comunica mas cu ningun hende, ni cu su mesun famia.
Mi por a te hasta mira via e Facebook page “the light of Lunah” con 6 luna despues di e concierto aki di october 2017, ainda tabata puntra tocante e fondo aki y con e pagina tabata comparti e informacion cu nan mes no sa nada ainda di e fondonan. Algun familiar e tempo ey a te hasta expresa cu diripiente a perde tur contacto cu e cantante y organisadora aki.
E ta desapunta ami, mi famia y mi amigonan masha hopi mes y tambe ta yena nos di hopi duele pa e famia di Lunah, pasobra e ta bon conoci con duro nan ta pasa y con hopi tempo e famia aki mester lidia, buscando e salud y mihor cuido pa nan criatura Lunah.
Te awe, for di informacion di e propio famia mi ta na altura cu ni 1 Florin a wordo entrega na e mayornan di Lunah pa asina por sigui percura un cuido optimal pa baby Lunah. Esta un berguenza esaki ta!
Asuntonan asina ta importante pa expone na luz di dia, pasobra no por ta asina cu nos no ta pone personanan asina responsabiliza nan mes pa nan actonan di sinberguenza y sin escrupulo.
Y ta net personanan asina manera Dhaddy Brokke ta sigui den bida manera cu nada a pasa. Crea yen di fantasia y espectativa serca un famia honesto, humilde y vulnerable, uza nan dolor y abusa di e situacion, busca y ricibi un cantidad grandi di ayudo financiero, pero al mismo tiempo estafa nos tur y tambe desapunta miles di hende y centenares di compania local cu a kere cu nan lo tabata yudando na un bon causa, pa awe resulta cu nos contribucion financiero no a ni yega su destino.
Ta pone nos realiza cu for di un principio, e cantante aki tabata tin totalmente un otro intencion cu e fondonan recauda. No ta straña mi si pasobra lastimamente esaki ta e estilo di traha di e señora aki.
Mi ta duda cu tur e cantantenan, artistanan y musiconan cu a contribui na e concierto aki lo a presta nan mes pa participa na e estafa grandi aki.
Nos sa tambe cu varios persona cu a yuda organisa e evento aki, incluyendo varios artista cu a participa ta bon na altura di e asunto aki pero nan ta scohe concientemente pa keda keto y no sali contra inhusticia.
Prensa mester haci su trabao mihor riba nos isla. No ta solamente politica mester domina nos isla. Casonan manera esaki tambe ta importante pa pone den luz di dia. Kizas asina ainda e famia di Lunah por haya algo di e miles y miles di Florin cu pueblo di Aruba a contribui cune na october 2017? Aunke despues di tanto tempo, mi ta duda. Mi ta hopi desapunta.
Danki pa boso espacio.
Te aki e teksto.
Pasa un bon dia.
Esaki ta un opnion publico , informacion adicional ta na nos mesa di redaccion. Nomber i adres conoci na mes di redaccion.


text:
Diabierna anochi alrededor di 11:30 pm polis a presenta na rotonde Tarabana p’un supuesto accidente. Na nan yegada, ya a e vehiculo envolvi a bandona caba. Testigonan a conta cu a mira e auto ta bay direccion pariba. A cuminsa cu un buskeda mesora. Na altura di Maiky’s na Hooiberg a logra duna e auto señal pa para.
E auto marca Hyundai modelo H-1 tabatin basta daño parti dilanti, e taira robes dilanti tabata gekap, pa cual tabata core riba rim. A detene e chauffeur bou sospecho di stuur auto bou influencia di alcohol. Den un transporte policial a hib’e pa warda di polis.


text:
The content originally appeared on: Diario
Hefe di Departamento di Ambulans:
ORANJESTAD (AAN): Cifranan importante cu hefe di Departamento di Ambulans, Liberato Hoek a comparti ta cu mayoria melding cu nan ta haya cu mucha di entre 0 cu 4 aña ta pa motibo di problema respiratorio.
El a splica cu practicamente 15 % di e yamadanan. Diescinco por ta por mustra tiki, pero pa un isla chikito ta hopi.
Pesey Departamento di Ambulans ta haci un yamada na comunidad pa ora di yama 911, purba yama mas lihe cu ta posibel, duna e informacion corecto pa motibo cu e minuutnan y secondenan ta conta.
Den e caso di Baby Noah, e post di Ambulans ta 2 minuut leu for di e sitio y nan ta kere cu si e yamada a wordo haci na tempo, por a yuda e baby y tin un resultado positivo.
El a enfatisa cu ta importante pa scol, crèche, unda cu ta traha cu mucha pa train riba e parti aki pasobra no sa ki dia algo ta bay sosode y por sosode te hasta na cas y no na scol so.
Na ImSan tin un departamento di training. Ta duna diferente training riba cuido medico y ta wordo duna door di profesionalnan medico, Hoek a indica.


text:
Nos kier gradisi tur hende cu a compaña nos den nos momento di tristesa di nos ser stima:
Sinforiano Alfonso Quandus
Un palabra di gradicimento na tur cu a coopera prome, durante i despues di morto. Tambe esnan cu a hasi un donacion, mensahe i jamada na famia.
Alavez nos ta invita boso pa 3 santo sacrificio di misa cu lo ta dia:
– diamars 24 mei kapel alto vista 5.30PM
– diaranson 25 mei Misa st. anna 6.30PM
– diahuebs 26 mei Misa st. anna 7.30AM
Un danki di curason pa boso presencia.
Yvonne Quandus-Kelly y yiunan


text:
Dos detenshon pa violashon di lei di arma di kandela.
KOMUNIKADO DI PRENSA 122 / 2022
9 mart 2022.
Dos detenshon pa violashon di lei di arma di kandela.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 9 di mart 2022 alrededor di 19.00’or, durante di un kontrol riba un vehíkulo riba
F.D. Rooseveltweg, un unidat di U.S.T. a topa den un vehíkulo, un arma di kandela.
Na altura di un pomp di gasolin riba F.D. Rooseveltweg, shofùr di un vehíkulo di famia a
tuma algu for di un shofùr riba un motersaikel di un forma sospechoso.
Despues di un buskedá di polis a bin topa ku e vehíkulo aki na altura di un supermarket riba
e kaminda ariba menshoná.
E unidat a para e vehíkulo aki pa ehersé un kontrol.
Den e vehíkulo a haña i konfiská un arma di kandela.
Na e sitio polisnan a detené dos dama sospechoso J.R.L., di 27 aña di edat nase na Aruba i
B.L.B., di 22 aña di edat nase na Kòrsou pa violashon di lei di arma di kandela.
A presentá ámbos sospechoso dilanti di un fiskal ouksiliar ku a ordená nan enkarselamentu
pendiente di mas investigashon.


text: Diasabra anochi a drenta informe di un accidente cu hende herida dilanti edificio di Parlamento na L.G. Smith blvd, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un auto Toyota Yaris a dal un peaton cu a cruza caminda. Na e momento despues di cu e auto a dal e peaton a hala e victima y a pone riba e acera. E victima a resulta levemente herida y tabata keha di dolor na su man robez. Na yegada di e ambulans nan a atende e victima na e sitio mes y no tabata necesario pa transporte pa hospital.


text:
Pa 3.05 di marduga a pasa un temblor na Aruba. E sonido tabata hopi duro, comparabel na un strena. Sinembargo no tin mal tempo.
Varios bario a raporta di a sintiele y na algun cas, a sinti leve temblor unda bentana y cosnan den cas a tril masha tiki.
Lo update ora informacion oficial yega.
Den hora di mainta, Meteo di Aruba a bisa cu nan no a registra ningun temblor na Aruba.
Loke si tabatin ta un temblor den lago di Maracaibo, pero ta imposibel cu el’a wordo sinti na Aruba.
Wel, lo no por ta un coincidencia. E temblor den lago di Maracaibo mester ta loke nos a scucha y sinti na Aruba.
Na Venezuela a keda registra un movecion cu no a wordo categorisa como teblor, debi cu e ta debil. Algun radar a capte, y a pone cu e tabata 3.8 riba scala richter, na un profundidad di 10 km.
Pa straño cu e por ta, no por ta otro! E temblor lo tabatin si “stringsnan” cu Aruba.


text:
Willemstad 11 di Mei, 2022 – Awe korte a aprobá mayoria di e argumentonan di Curaçao Medical Center (CMC). Korte a dikta ku Minister di Salubridat Públiko, Medio Ambiente i Naturalesa tin 3 luna pa reakshoná riba e presupuesto di CMC pa 2020 i 2021. Na e momentunan akí CMC no ta duna komentario i ta keda en espera riba e reakshon di Minister.
Adhunto e komunikado di Prensa di Korte (Gemeenshappelijk Hof van Justitie) ku mas detaye riba e desishon.
Klek aki:
Komunikado di Prensa di Korte (Gemeenshappelijk Hof van Justitie)
Pa último desaroyonan di CMC, sigui página di Facebook di Curaçao Medical Center.


text: Con un pueblo por biba trankil si tur dia CAFT ta keda pone Gobierno legtimo cu un pueblo democratico a vota pe bao di manesa. Cada rato asina y cuanto mas Gobierno di Aruba lo keda tolera actitud arogante, ignortante di CAFT y di Gobierno Hulandes. Paso den e mesun carta cu ta elogia kier menasa y e ora ta puntra kico tin tras di tur e menasanan aki. A caso Gobierno Hulandes kier defende of tapa cos. Ki informacionan tin for di OM cu Gobierno di Aruba no a haña cu tin tanto bruhamento di tera asina. Of ta tempo di paga Sr Mike Eman bek e fabor hasi na Gobierno Hulandes den pasado y awo mester zorg pa trece destabilidad y crea coas pa laga tapa tur e investigacion cu tin contra di e Gobierno di Mike Eman??? Ta bon pa presidente di CAFT bin splica e relacion cu e tin cu Mike Eman ya cu Mike Eman no ta Parlamentario y no tin un funcion publico pa CAFT tin contacto cune. Mientras cu tin medionan cu ta hasi sensacion ora CAFT bisa algo enbez di puntranan kico te motibo real di tanto menasa asina con por bisa cu ta kico tin scondi eybao pasobra Gobierno actual ta haciendo si trabao bon. Pero paso Gobierno no ta bai na bo amen, kier hunga manera mucha chikito cu coy e coy hunganan kite for di dje. Ban sapatia!!! Spera di berdad cu pronto Aruba por kita CAFT for di mapa paso ta algo cu nunca mester a bin si Mike Eman y su ministernan a cumpli cu reglanan di contabilidad y un Parlamento cu di berdad tabata stima nan pais y no nan partido y nan saco. CAFT: “Caba cu Aruba su Futuro Tambe”.


text:
Morto ta cay y dolor ta manifesta su mes den un comunidad di respet - *Pa Arubianonan semper bida y bienestar di tur Arubiano tabata central - *Den pleno pandemia Covid-19 ni dolor causa pa morto ta wordo respeta mas
ORANJESTAD(AAN)—Tin un trabou pa cientificonan riba tereno social traha na Aruba. Un trabou sumamente importante pasobra algo serio ta pasa cu e Pueblo di Aruba, cu ciudadanonan cu semper a biba cu otro.
Ora nos papia di Arubiano, nos ta papia di Arubianismo, un concepto di bida cu a wordo introduci dor di generacion tras di generacion di Arubianonan cu a respeta Dios y hende.
Normanan di mas halto tabata e macuto di balor cu e Arubiano di generacion pa generacion a entrega na otro y cu ta graba den e Himno di Aruba y hasta den economia di Aruba, pasobra turismo a bira exitoso na Aruba debi na e caracter, e normanan y balor di e Pueblo di Aruba.
Ora bisa “Arubiano” ta papia di di hende cordial. Hende di piedad. Hende cu ta biba cu hende.
“Arubiano” ta nifica, lanta mainta y busca inspiracion di cielo pa enfrenta e dia. Ta a base di e moral halto cu e fe di e Arubiano ta contene, Arubiano semper a biba cu Arubiano cu compasion, cu piedad, cooperando cu otro y cuidando bienestar di otro.
Semper rond mundo Aruba tabata conoci pa su patriotismo. Pa su amor pa su suela, pa e hende di Aruba y asina tur otro hende.
Na varios occasion DIARIO a bati alarma pa e realidad di nos costumbernan cu a bay perdi y awe den tempo di Covid-19 ta bini claramente dilanti.
Con por ta posibel cu den Pandemia no ta sigui regla pa evita morto di otro? Con por ta posibel cu na Aruba, e Arubiano no ta mira loke e ta haci cu su pais mas?
Kico a pasa cu Aruba? Kico a pasa cu e Arubiano? Kico a pasa cu balornan di Aruba?
Hospital na Aruba a yena. Arubianonan mester lucha contra morto causa pa Covid-19 den exterior.
Asina mes tin hende cu no solamente no kier vacuna, pero tin problema pa no bisti un mask pa evita cu e malesa ta plama. Asina mes tin hende cu no por sin “café”, “bar” y hasta lugarnan cu antes Arubiano no tabata duna nomber y tabata papia solamente di e sitio caminda nan ta presente.
Arubianonan ta muri. Dolor ta yena cas di Arubiano. Dolor cu nos grandinan cu ni sikiera ta subi caya, ta wordo afecta den nan cas. Dolor pasobra muchanan awor tambe ta wordo menasa pa morto. Dolor tur caminda. Pero ainda tin hende cu ta busca paranda of no kier bisti mask, ta nenga di vacuna pero si kier ta centro di bida.
Critica contra medida. Problema pa autoridad.
Kico a pasa cu Aruba? Kico a pasa cu e Arubiano?
Awe Aruba ta yora! Aruba cu a lucha ta mira con atrobe hende sin piedad ta permiti Covid-19 mata otro pero tambe ta nenga di coopera pa no mester bolbe cera porta di Aruba y asina haci cu hende ta perde nan trabou y nan pan y cu henter comunidad ta wordo afecta.
Kico a pasa cu Aruba? Kende kier midi forsa cu Aruba y e Arubiano pa su propio probecho?
Un historia desconoci pa Aruba ta wordo skirbi awe. Realidad ta mustra dede riba un mentalidad cu no ta di Aruba. Un moral cu no ta Arubano.
Dolor di Aruba ta sclama na Todopoderoso den un situacion caminda cu dos pia ta trapa riba Arubianismo, e bandera cultural, historico y di moral di Aruba cu no por comprende con por a bira posibel cu hende su alma ta sigui baila, sigui gosa mientras otro ta bira nan victima, ta muri! Increibel!


text:
ORANJESTAD (AAN): Tabata Diaranzon marduga banda di 1:50 am, cu automobilistanan coriendo riba Watty Vos Boulevard a bin topa cu cantidad di obheto riba caminda, incluyendo un baranca gigantesco, y tambe tin mancha di azeta.
All Stories
ORANJESTAD (AAN): Diaranzon banda di 12:25 am, net ora cu unidad di Polis ta na Sasaki Service Station ta yenando e tanki gasolin di nan unidad,
Cuerpo Policial:
Riba Green Blvd, Watty Blvd y of Avenida Nelson O. Oduber
Tur fraccion a uni na e comision institui pa wak con ta introduci maneho di idioma cu mas ta cumbini pueblo
Parlamentario Ricky Hoek ta informa:
Dos otro a logra huy
ORANJESTAD (AAN): Tabata Diadomingo anochi cu un celebracion di victoria di wega di Softball a finaliza nada bon pa un pelotero.
ORANJESTAD (AAN): Na varios pais e ta algo cu ta socede regularmente. Na Aruba den pasado tambe, un accion asina a yega di wordo teni, y el a resulta exitoso.
ORANJESTAD (AAN): Tabata Dialuna atardi pa 4:05 pm, cu un unidad di Polis di Santa Cruz a wordo manda na Sanctuario di Burico na Bringamosa, pa check un caso di ladronicia.
Caso tragico Hogamento na beach


text: Diadomingo anochi a drenta informe di un accidente hit and run dilanti Bright Bakery na Piedra Plat y esun envolvi ta coriendo tras di e auto rumbo Santa Cruz. E auto envolvi ta un auto di Pizza Hut cual a ser impacta pa un Ford Fiesta preto cu despues di a dal e auto di Pizza Hut a sigui core bay, mesora e chauffeur di e auto di Pizza Hut a bay su tras mientras a avisa polis. Coriendo tras di e auto e persecucion a termina te na Jan Flemming unda eynan polis a presenta y a detene e chauffeur di e Ford Fiesta pa a core auto bao influencia, ocasiona un accidente y bandona e sitio. Afortunadamente ningun hende a resulta herida.


text:
Aruba
Mon Plaisir College den Prome Periodo: 88 porciento di graduado
Diahuebs tabata e dia cu mayoria studiante di scol secundario tabata warda riba dje, e dia cu lo defini nan futuro.
Asina tambe ta e caso di e studiantenan di Mon Plaisir College MAVO, caminda e dia a yega pa e studiantenan haya nan resultado di e examen haci na mei ultimo.
Mayra Sno, directora di e scol a cuminsa na bisa cu nan ta hopi contento cu e resultado di diahuebs: di un total di 73 alumno cu a haci nan examen, 64 a logra un resultado positivo den e prome periodo (Eerste Tijdvak), pero Snow ta sigur cu den e di dos periodo (Tweede Tijdvak) lo tin mas cu lo slaag. Pero asina mes 88% di e candidatonan pa examen, a slaag.
Mas aleu, directora Sno a bisa cu e añanan anterior e porcentahe di candidatonan cu a slaag ta poco mas halto, pero e aña aki tabata tin varios reto cu nan a hay’e confronta cu ne.
“it takes a village to raise a child” ta un proverbio African cu e directora a uza pa elogia e mayor- y e docentenan pa nan bon trabou pa por a logra e resultado aki.
El a uza e dicho aki, door di e situacion fastioso di Covid, unda cu e muchanan tabata bira malo, tabata perde les cual a haci cu nan a logra den e prome periodo (Eerste Tijdvak). E comunidad di Mon Plaisir College a sa di ‘vang nan op’ y guianan pa asina nan tambe por logra den e di dos periodo (Tweede Tijdvak).
Por ultimo, e directora a felicita e studiantenan cu a slaag, bisando cu “den bida nan lo hayanan cu hopi obstaculo, pero pa no ‘give up’”. Na e mayornan, pa nan sigui sostene nan yiunan, pasobra e muchanan mester di nan. Y por ultimo, el a gradici tambe e docentenan, cu manera el a bisa, sin nan input, e resultado faborecedor tabata posibel na Mon Plaisir College


text:
Trahadó di fishi registrá pa nos sa ku bo tei ora trabou habri KAMPAÑA PA REGISTRÁ TRAHADÓ DI FISHI PA POR TIN UN BISTA KIKO TIN NA TRAHADÓ DI FISHI DISPONIBEL PA TRAHA RIBA REFINIRIA I TERMINAL NA BULLENBAAI
Willemstad 6 di yuni 2022- Kòrsou ta na víspera di bolbe pone su industria petrolero riba pia. Hopi importante pa éksito di e start-up i operashon di e refineria i terminal, ta presensha di trahadónan di fishi. Pa e motibu aki Refineria di Kòrsou (RdK) i Curaçao Refinery Utilities (CRU) ta lansa un esfuerso mayó pa inventarisá kiko tin na disponibilidat di trahadó di fishi presente. Tur hende ku ta disponé di un fishi ku ta nesesario pa sea start-up of operashon di e refineria i terminal na Bullenbaai ta keda pidí pa registrá. Por registrá riba IPE.CW. Tambe por akudí na e evento pa inskripshon riba djabièrnè dia 10 di Yüni i djasabra 11 di Yüni di 12:00’or di mèrdia pa 7’or di anochi próksimo. Riba e plataforma ipe.cw, den avisonan den medionan di komunikashon i riba Facebook di RdK por mira tur e fishinan ku tin nesesidat di dje pa sea start-up of operá tantu nos refineria komo e terminal na Bullenbaai.
Ta kalkulá ku mester di alrededor di 70 diferente tipo di trahado di diferente nivel di fishi den e proseso pa start-up i después. Unabes finalisá e negosashonnan ku un operadó nobo e pensamentu ta pa kuminsá mas rápido posibel ku preparashon i start-up di plantanan. Den e kuadro aki ta kumbiní pa di adelantá sa ken tei disponibel pa por traha sea ta pa kontratisa òf komo trahadó di e refineria mes. Ta pa e motibu aki ta pidi tur trahadó di fishi, sea ku bo ta empleá òf no ta empleá, pa bin registrá. Ta trata di trabounan den área di civil,mekániko,eléktriko,instrumentashon, i mantenimentu general.
E registrashon riba IPE.cw ta fásil. Simplemente subi riba e wepsait di IPE.CW i yena e formulario manera ta keda pidí. Kada persona por sinta den tur su trankilidat na kas i yena su formulario riba e wepsait.
Por bishitá tambe e dianan di registrashon riba dia 10 òf 11 di Yüni for di 12’or di mèrdia te ku 7’or di anochi na Man Camp na Post 5. Aki lo tin un tim kla prepará pa atendé kada persona ku presentá i lo registrá nan. RdK i CRU ta invitá tur trahadó. No tin mester di bin personal na e evento di inskripshon dado kaso bo a inskribí riba wepsait.


text: Diamars mainta a drenta informe di un accidente cu hense herida na e birada panort di Fantastic Gardens na Pos Abao, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un dama chauffeur di un Daihatsu Terios bayendo nort a perde control den e bocht y a bay otro banda di caminda dal un Honda City di direccion contrario raspe den su banda kibra e glas di e Honda herida e chauffeur na su man y su cara unda hasta glas lo a bay den su wowonan. Polis a nota cu e 2 portanan di e auto Honda a keda pega y a pidi presencia di e equipo di rescate di bombero pa bin habri esakinan. Na yegada di e ambulans nan a ripara cu e victima por sali masha bon na e banda drechi di e auto y a haci esaki. Na yegada di e equipo di bombero ya su presencia no tabata necesario pero a tur seguridad a kita e klemnan di contacto na e bateria di auto pa evita un que otro problema cu lo por surgi.


text:
ORANJESTAD – Recientemente OE AZV a contrata dos dokter di cas nobo pa asina sigui brinda servicio medico di prome liña na su aseguradonan. Ta trata aki di dokter di cas sra. I. Tromp kende a tuma over e pashentnan di dokter Dinant Esschendal (Noord) y dokter di cas sra. S. Vallejo, kende a tuma over e pashentnan di dokter Geraldine Alwani Croes (San Nicolas).
Gradicimento
OE AZV ta gradici dokter Dinant Esschendal y dokter Geraldine Alwani Croes pa tur cuido medico cu nan a brinda e aseguradonan. Ta desea ambos hopi exito den e caminda nobo cu nan a scoge p’e. Na mes momento OE AZV ta haci uzo di e oportunidad pa yama “bon bini” na e dokternan di cas nobo, esta dokter sra. I. Tromp y dokter sra. S. Vallejo.
Dokter di cas Tromp
Dokter di cas I. Tromp a keda encarga cu e pashentnan cu antes tabata registra cerca dokter Dinant Esschendal na Noord. Awor dokter I. Tromp ta ofrece servicio na Eagle, desde su oficina na Caya Punta Brabo 17. Number di telefon ta 2801358. Dokter I. Tromp for di hopi jong a bin Aruba unda e tabata alumno di Colegio Arubano. Despues el a biaha pa Hulanda pa cuminsa su trayecto dentro di mundo medico unda el a atend’e y finalisa exitosamente Hogeschool InHolland Haarlem (Medische Beeldvormende en Radiotherapeutische Technieken), Vrije Universiteit Amsterdam (Master Health Sciences) y Erasmus Medisch Centrum Universiteit (Geneeskunde). Na 2019 el a drenta e Huisartsopleiding Aruba pa specialisa como dokter di cas.
Dokter di cas Vallejo
Dokter di cas S. Vallejo a tuma over e pashentnan cu antes tabata cerca dokter Geraldine Alwani Croes na San Nicolas. Desde su oficina nobo, ubica na Pastoor Hendrikstraat 5, servicio medico ta sigui y pashentnan por yama pa traha cita na number 5853213. Dokter S. Vallejo ta naci na Aruba, tin 28 aña y tabata alumno di Colegio Arubano. Pa cumpli cu su deseo di yuda hende, el a biaha pa Bogota, Colombia unda el a studia na Universidad El Bosque (medico cirujano) y despues a sigui e specialisacion como dokter di cas.
Invitacion AZV app
Na mes momento nos ta invita tur asegurado pa download e AZV app. Bo ta bay den Google Play of Apple App Store y type AZV Aruba pa haya e logo (icono) di AZV y cuminsa e download. Pa esnan cu ta haya cu mester di ayudo cu e AZV app, por email nos na [email protected] of por pasa na nos oficina na Rumbastraat 21 na Camacuri. Oficina ta habri di dialuna pa diabierna di 7’or y mey di mainta pa cuat’or di atardi. Pa mas informacion tambe por bay riba www.azv.aw of sigui nos via nos pagina di FB. Uzo di e AZV app ta facil ya cu por primi pa sende e boton di notificacion y asina continuamente haya informacion di seguro AZV.
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


text:
Autora sra. Denise de Jongh-Rekwest for di Boneiro a haci entrega oficial di algun ehemplar di su buki nobo pa mucha ‘Papi tin kolibrí’ na Biblioteca Nacional Aruba. sra. Denise de Jongh-Rekwest abiaha bin Aruba specialmente pa contribui na e ambiente di fiesta di buki pa mucha. Sra. Astrid Britten, directora di Biblioteca Nacional Aruba a ricibi sra. Denise de Jongh-Rekwest na e ocasion special aki. Denise a participa diferente biaha na e Festival di Buki pa Mucha na Aruba. Denise a trece basta buki ‘Papi tin kolibrí’ pa parti na scol na Aruba.
‘Papi tin kolibrí’ ta un buki cu ta laga mucha cera conoci cu e profesion di Curandero y alabes tene esaki bibo. E buki ta duna atencion na hendenan cu tin un don pa cura hende cu remedi natural: Curanderonan.
Denise de Jongh-Rekwest a skirbi diferente buki pa mucha caba entro otro ‘Bin, bin, sigui mi submarin’ y un serie di buki pa mucha tocante di etiketa ‘Etikèt i krokèt di Kaylee’. ‘Kaylee ta haña klòmp’, ‘Kaylee, reina di karnaval’. Nan ta na Papiamentu y Hulandes. Ademas Denise a contribui cu storia na diferente buki. Denisa taedita y publica buki via su Cas editorial Request Publishing. ‘Papi tin kolibrí’ a keda ilustra pa Timothy Lampe.
Denise a bishita biblioteca compaña pa señora Glenda Tromp-Geerman, yiu di curandero Maria Geerman-Britten cu a duna un aporte na e contenido di e buki aki. Pronto mucha por fia e buki na biblioteca Playa y San Nicolas.
Koko Lep i Koko Lap tin bon manera
Sra. Denise de Jongh-Rekwest a trece un otro buki di mucha titula ‘Koko Lep i Koko Lap tin bon manera’. Esaki ta pa e muchanan chikito entre 0 pa 4 aña di edad cu ta bin lesa na biblioteca. Cu e buki aki nan por cuminsa siña poco di etiketa, con pa comporta nanmes nechi. Sra. Denise de Jongh-Rekwest ta experto riba tereno di etiketa y educa mucha etiketa. E publicacion aki a keda ilustra pa Kaylee de Jongh y Giselle Rhuggenaath


text:
Sosialistanan di salon ta reis na Kòrsou manera paddestoel, ta hendenan ku ta biba riba kustia di otro hende, biaha rònt mundu riba kustia di hende, bin konta e kosnan bon ku nan a mira rònt mundu sin nan ta hasi algu tangibel pa e pueblo.
Nunka nan a produsí nada, nan ta yalurs riba hende nan ku ta traha duru tur dia i anochi pa nan sobreviví, nan ta kore den e outo nan di mas mehor, nan yunan ta bai e skol di mas mehor, pa medio di nan amigu nan ta den tur komishonTur kos ku nan ta den ta bon, si bo no ta pensa meskos ku nan bo ta hende blanku, i asta nan ta asina fresku di manda bo bai biba den otro Pais, maske nan ta mes òf mas pretu ku bo. Aktuashon di e sosialista di salonnan aki a pone ku hopi familia no tin pan den nan kas, pero nan si a keda bon para.
Papia di sosialismo ta un kos , pero aktua sosial ta otro, nan ta sosial ora ta kombiná nan i nan amigu nan pasombra nan tin e poder, pero loke nan ta lubidá ku poder ta un kos masha relativo, awe bo tei, mayan bo no tei hasi normal.
E sosialista di salonnan aki ta usa tur medio di komunikashon pa instiga e pueblo, ku sèn no ta tur kos, ku nan mester traha duru, nan mester laga kosnan di mundu para, nan mester baha nan nivel di bida i nan ta biba tur dia riba kustia di e mes un hendenan aki,sin rel ni trel.
Kon un sosialista por ta kontra un yudansa pa e pueblo ?Kon un sosialista por ta papia pa baha nivel di bida kaminda tin 5000 mucha ta bai skol sin kome ? Kon un sosialista por ta kontra yudansa di un pueblo kaminda hopi no tin un entrada pa e por sobreviví. ? Pueblo midi bo mes i midi nan
Eks Parlamentario
Edgar gachi Leito
Fecha : 6 april 2012


text:
Minister Xiomara Ruiz-Maduro:
Gabinete Wever-Croes ta presenta Presupuesto 2020 cu un surplus di 29 miyon
ORANJESTAD – Den conferencia dialuna Minister President y Minister di Finansa a anuncia cu Gabinete Wever-Croes a keda cla cu Presupuesto 2020 pa nos Pais y cu despues di hopi aña Aruba ta bolbe conoce un Presupuesto cu un surplus di 29 miyon florin.
Surplus mas recien na 2008 y 2003
Mas reciente Aruba a conoce Presupuesto cu surplus na 2008 di 183.4 miyon y na 2003 di 172.6 miyon bou maneho di un Gobierno di signatura di MEP na man di ex Minister di Finansa sr. Nilo Swaen.
Por cuminsa paga y baha debe
Awor cu Aruba ta conoce Presupuesto cu surplus esaki ta trece nos na un situacion na unda cu Aruba por cuminsa paga su debe y baha esaki. Pa aña 2019 nos debe lo sera na 4323.59 miyon florin cu ta 74.6% di nos GDP, y 2020 ta premira di sera cu un debe 4294,34 miyon florin cu ta 73.4% di nos GDP.
A kibra e trend di subi debe
Di e manera aki Gabinete Wever-Croes a percura pa kibra e trend di crece debe di nos Pais. Aruba awor ta bayendo den e direccion di un finanzas publico manehabel y sostenibel cu ta crea e credibilidad financiero cu tanto nos Pais mester di dje.
Minister Ruiz-Maduro ta gradici Minister President sra. Evelyn Wever-Croes, tur colega Minister, expertonan di Departamento di Finansa y un y
tur cu a yuda cu e trabou di presupuesto 2020. Esaki ta un trabou hopi grandi, ya cu esaki ta determina e direccion cu Pais Aruba tin cu bay pa asina percura pa pone nos economia bek riba pia. Tambe e mandatario a gradici comunidad henter cu a demostra confiansa den e Gobierno aki.


text:
Esaki lo ta e casonan cu lo ser trata den Sala di Corte di Prome Instancia Diahuebs 5 december 2019
08.30 X.L. L. ta wordo acusa di posesion di placa riba 23 di juni 2017, mientras cu e mester tabata por a sa cu e ta procedente di crimen.
09.00 J.H.K. K. ta wordo acusa di propiedadnan di KPA riba 8 y 10 di november 2016.
09.30 B.M.F. F. ta wordo acusa di exportacion di cocaine riba 19 di maart 2019 y 6 di juni 2019.
10.00 E.A.B.
W.F.P. B. y P. ta wordo acusa di a maltrata un y/of cuatro persona riba caminda publico riba 14 di september 2019. B ta wordo acusa ademas di a dal un di nan cu un boter na su cabez riba e dia ey y P. di a menaza e persona aki cu morto.
P. ta wordo acusa di posesion di hennep riba 15 di mei 2018.
B. y P. ta wordo acusa di a menaza un persona cu morto riba 10 di juli 2019, dor di zwaai varios biaha cu un obheto skerpi y un bat den su direccion.
11.00 M.B.D.T.M. D.T.M. ta wordo acusa di a intencionalmente maltrata dos funcionario riba 11 di juli 2019.
11.30 N.E.G. G. ta wordo acusa di, cu e intencion di causa daño grave, a maltrata un persona cu un palo di basora riba 29 di juni 2019.
11.50 S.R.J.S. J.S. ta wordo acusa di a falsifica un uittreksel di bevolking riba 11 di juli 2019.
Esaki lo ta e casonan cu lo ser trata den Sala di Corte di Prome Instancia diabierna 6 december 2019
08.30 J.G.M.
J.A.L.M. M. y M. ta wordo acusa di ladronicia cu violencia riba prome di april 2019 y di posesion di un arma di candela riba 27 di mei 2019.
10.00 A.T.S.S.
P.J.H.H.
C.A.G.R.
D.F.
R.F.S.
A.N.B. E sospechosonan ta wordo acusa di posesion di cocaina, di violacion di Ley di Droga, di a haci preparacionnan pa traficacion di cocaina y di participacion den un organizacion criminal den e periodo di april 2019 te 19 di mei 2019.
S. ta wordo acusa alavez di traficacion di personanan riba 19 di mei 2019.
Esaki lo ta e casonan cu lo ser trata den Sala di Corte di Prome Instancia diahuebs 12 december 2019
08.30 F.A.P.D. D. ta wordo acusa di heling riba 13 di juli 2019.
09.00 N.E.M. M. ta wordo acusa di a viola un persona riba 5 di februari 2017.
10.00 R.A.D.C. C. ta wordo acusa di posesion di hennep riba 17 di april 2018.
10.20 S.J.K. K. ta wordo acusa di posesion di un teaser y/of municion riba 29 di november 2018. E ta wordo acusa di posesion y venta di hennep den e periodo di 29 di oktober 2018 te 29 di november 2019.
11.00 J.J.A.T.
M.E.M. T. ta wordo acusa di, como chofer di un auto, a core di tal manera riba caminda cu el a dal un persona cu auto riba 12 di augustus 2017 na Tanki Leendert y a bandona sitio tambe despues. E ta wordo acusa di a core sin tabatin rijbewijs valido riba e fecha ey.
T. y M. ta wordo acusa di a maltrata un y/of dos persona riba 19 di januari 2018 na haltura di Tanki Leendert.
11.40 F.R.T. T. ta wordo acusa di maltrato y destruccion riba 15 di mei 2019.


text:
Aruba
Arthur Vallejo keto bay negociando cu ImSan pa trabou
Desde algun luna por tende cu dokter Arthur Vallejo ta den combersacion pa bay traha na ImSan como kaakchirurg. E paralmentario ta interesa pa traha na ImSan y ta den deliberacion cu e director pa mira con pa cuminsa cu su practica priva.
Arthur Vallejo, parlamentario di MEP, a sigui bisa di a purba papia cu AZV riba e posibilidad pa cuminsa traha cu nan n’e parti di kaakchirurg. Esaki ta importante pasobra e no ta comparti e idea cu por ehempel hende ta stuur auto, accidente y kibra kaak, y mester biaha pa keda afo seis siman. Esey no tin sentido, pasobra aki mes tin persona capacita cu por haci e trabou. Esey ta e logica di henter e asunto, ademas di e costonan involucra, e biahe, tin di nan ta bay cu air ambulance.
Pa aña tin minimo cuarenta caso cu ta bay exterior via AZV. Tambe tur ortodentista na Aruba no tin apoyo di un kaakchirurg, nan ta purba drecha tur caso ortodonticamente sabiendo cu por ta e pashent mester di un cirugia. Nan ta hacie, pasobra nan no tin e sosten. Y e casonan cu nan no por drecha, ta esunnan cu ta bay afo. Tin hopi pashent cu mester di un kaakchirurg.
El a splica cu un trabou di kaakchirurg su trabou ta mas amplio y e ta haci esey na hospital. Pero tambe den su consultorio, e kaakchirurg ta haci cierto trabou di cirugia. E profesion di kaakchirurg ta existi pa shen aña y aki tin hende capacita pa haci e trabou. Esey ta importante, pero no solamente pa kaakchirurg. Na Aruba tin specialista den area dental cu ta specialista den mucha. Tin specialista dental Arubano cu ta specialista pa haci canal y den diferente hopi otro cos.
Hopi di nan ta purba bay AZV, pero ta bisa nan cu ley no ta reconoce un specialista pa dentista di mucha. E kier sa con mester wak e hendenan aki, manera un molester of un dicha? E ta un dicha pa tin e capacidad ey na Aruba pa por trata e pashentnan. Tin hopi trabou pa haci p’e revolucion, p’e hendenan nobo cu ta bay bin, specialisa y prepara den area di dentista.
Pa mas lesa TREMPAN.COM.


text:
Recientemente Aruba Bank a forma parti di EPI Leadership Program cual ta dedica na e Departamento di Recurso Humano.
E evento aki ta tuma lugar anualmente pa e studiantenan di tercer aña. Durante e siman a elabora tocante diferente topico relata na Recurso Humano.
Topiconan a varia entre Training, Evaluacion, Beneficio y Responsabilidad Social den diferente organisacion.
Session den grupo a tuma lugar y Sra Suzette Bareño, Sr. Advisor den e Departamento di Recurso Humano a duna un presentacion tocante e sistema di Evaluacion na Aruba Bank.
Aruba Bank ta contento di por a aporta na e ampliacion di conocemento di e studiantenan y alabes contribui na crea oportunidad pa netwerking.


text:
(ElNacional) – Al menos 500 organisacion di sociedad civil y 250 persona ta rechasa e proyecto di Ley di Cooperacion Internacional considerando cu su aprobacion lo tin consecuencia devastador pa e personanan den situacionnan mas vulnerabel.
“Cu e proyecto aki di ley, ta busca pa interpreta e definicion di cooperacion internacional pa e interesnan ideologico, politico y/of economico di e gobierno nacional, lagando afo conceptonan esencial manera derechonan humano y ayudo humanitario”, un parti di e comunicado publica diaranson ta bisa.
Nan a señala cu e ley aki tin ademas e intencion di controla y castiga tur persona of organisacion cu no tene nan mes na su interpretacion, locual ta abarca henter e sociedad civil nacional y e organisacionnan internacional.
“Incluyendo e posibilidad di laga sin efecto e obligacion- y compromisonan di e Estado den acuerdo cu organismonan internacional di cooperacion, den caso cu no adapta na e meta di e proyecto di ley”, e texto a agrega.
Ademas, nan a bisa den e comunicado, e ta viola tur e garantianan di proteccion di derechonan di e asociacionnan y nan poblacionnan beneficia.
“E proyecto ta crea un sistema di sancion nobo specificamente dirigi na e sociedad civil nacional, cu e poder di prohibi, suspende, restringui of elimina definitivamente cualkier asociacion cu ta wordo considera di participa of promove di forma directo actividadnan contrario na e interesnan di gobierno, estableciendo evaluacionnan cu ta determina e aplicacionnan di e sancionnan aki”.
Nan a destaca cu for di e sociedad civil Venezolano nan a realisa diferente propuestanan na e Ehecutivo pa mehora y controla e procesonan di cooperacion internacional, pero nan a ricibi un contesta oportuno pa genera mecanismonan cu realmente lo facilita e trabou y tin entro como centro di nan obhetivo e personanan cu necesidad.


text:
The content originally appeared on: Diario
ORANJESTAD (AAN): Desde cu Gobierno a divulga Diabierna e cifra semanal di casonan di Covid-19 riba e isla, por a nota cu den un siman di tempo, como 504 persona a test positivo pa Covid-19.
Como cu cada dia tin hopi hende cu a bira bon bek, na final di siman un total di 281 caso activo tin di hende cu Covid-19 na Aruba.
Ta parce cu e variante di Omicron keto bay ta presente, y aunke e sintoma ta leve y ya den 5 dia bo a bira bon bek, a compronde cu tin varios ciudadano cu a bira basta malo. Nan tambe tin dolor inmenso di cabez, di curpa, y tambe a perde holor y smaak.
Awor ta famianan ta bati alarma, cu ta parce cu lo por tin un kluster di hende malo cu Covid-19 na St. Michael Paviljoen na Playa. E cas pa hendenan di edad aparentemente ta registrando un seccion cu hopi hende cu e malesa.
Te ainda ningun informe oficial a wordo duna ni door di Departamento di Salubridad Publico (DVG), ni tampoco Gobierno relaciona cu e posible brote aki na e cas aki.
Famianan tin miedo cu nada ta wordo haci pa evita cu e brote aki ta sigui plama, esta cu casi nan no ta mira nada di isolacion ta tumando lugar den e seccion ey na Paviljoen.
Nan ta preocupa, y loke mas ta haci esey algo serio, ta hecho cu siman pasa, DVG a registra oficialmente cu 1 persona mas a fayece di Covid-19 na Aruba.
Siman pasa na Aruba, den Dr. Horacio Oduber Hospital tabatin 2 persona interna cu of debi na COVID-19 di cual 1 ta riba piso general y 1 den Unidad di Intensive Care.


text:
Ta ún Boneiru so tin
Awe, 5 di yüni 2022, ta Dia Mundial di Medio Ambiente. Bou di e lema ‘Only One Earth – Un Mundu So’ e Programa di Medio Ambiente di Nashonnan Uní (UNEP) ta pidi atenshon pa e situashon krítiko ku nos mundu ta aden.
Den e último siman di luna di mei nos isla tabata sigur tres biaha den notisia relashoná ku kambio di klima. E promé tabata un komunikado pa prensa ku Entidat Públiko Boneiru a emití den kua Kolegio Ehekutivo ta anunsiá ku nan ta bai krea un ‘Mesa di Klima Boneiru’. ‘Esaki ta un plataforma kaminda ta pone tur informashon ku ta relevante pa nos isla huntu i ta analisá esakinan pa inventarisá e posibel konsekuensianan di e bahada di nivel di awa den supsuelo, e tempu mas ekstremo i e subida di nivel di laman ku nan a pronostiká.’
E dia siguiente a sali un rapòrt alarmante di Greenpeace ku komo título ‘Future of Bonaire – Futuro di Boneiru’. Greenpeace ta referí na e último rapòrt di e ofisina sientífiko di klima di Nashonnan Uní (IPCC) kaminda tin skirbí: ‘Subida di nivel di laman ta forma un menasa eksistensial pa islanan, áreanan plat na kosta i e komunidatnan ku ta presente einan, infrastruktura i patrimonio kultural’.
Algun dia despues atrobe nos por a lesa ku minister Mark Halbers di Infrastruktura i Maneho di Awa komo kontesta riba preguntanan di Tweede Kamer tokante e Programa Nashonal di Awa 2022 – 2027 ta bisa ku normanan pa siguridat kontra awa no ta nesesario pa Hulanda Karibense. ‘Esaki ta relashoná ku e echo ku e islanan BES ta keda riba nivel di laman i no konosé pòlder ku ta keda bou di nivel di laman kaminda hopi hende ta biba, manera den e parti di Hulanda Oropeo ku ta keda bou di nivel di laman.
Korektamente Kolegio Ehekutivo ta bisa den su komunikado pa prensa ku e menasa di kambio di klima no ta bini solamente di laman. ‘Bahada di nivel di awa den supsuela lo tin influensia riba nos agrikultura lokal. Awaseru ku ta kai ménos pero sí den un forma hopi mas fuerte lo sòru pa molèster di awa i debí na awa di laman ku ta bira mas kayente, Boneiru lo keda afektá mas tantu biaha pa tormenta. Awa i laman ku ta bira mas kayente ta forma un menasa pa nos refnan di koral i ku esei pa e pilá ekonómiko mas importante di nos isla tambe, esta turismo’.
Greenpeace ta sita un rapòrt resien di KNMI den kua tin pará ku ‘Habitantenan di Hulanda Karibense ta bai konfrontá nivel di awa haltu i inundashon pa motibu di por ehèmpel tormenta. Partinan di Boneiru lo bira inhabitabel. Banda di esei eroshon di e kostanan i bichnan ku pokopoko laman ta bai guli, tambe lo tin hopi influensia riba turismo. E siguiente generashon di habitante di e islanan kon ku bai bin lo haña nan mes den un paisahe kompletamente otro’.


text:
Palm Beach – Diasabra atardi polis maritimo a ser manda altura di Divi- Phoenix, pa un turista ariba un tube lo a drief bay afo.
E situacion tawata lo siguiente.
Ariba beach tawata tin algun turista y dado momento biento a bula un di e tube nan forma di patia, aki ta caminda un turista pa no perde a sali landa bay su tras.
Pero debi na e coriente duro, ela hiba e turista basta afo. Ora ela realisa cu e ta leu e la laga e tube y a pensa ariba su bida. E ora ela cuminsa landa bin bek tera y a yega tambe sano y salvo.


text:
Dia 25 di febrüari próksimo: NAGICO Insurances ta presentá Mask Up: It’s a Celebration!
Dia 25 di febrüari próksimo:
NAGICO Insurances ta presentá Mask Up: It’s a Celebration!
WILLEMSTAD, febrüari 2021 – E aña aki ta unu importante pa NAGICO, ya ku dia 2 di febrüari último NAGICO Insurances Group a kumplí 40 aña di eksistensia. NAGICO lo selebrá esaki ku komunidat di Kòrsou i Boneiru pa via di un evento virtual i grátis dia 25 di febrüari próksimo, pa 9’or di anochi! Sinta den komfortabilidat di bo kas i disfrutá!
NAGICO Insurances a keda fundá na aña 1982 na Sint Maarten. E kompania di seguro despues di añanan a ekspandé su operashonan den karibe i a krea un reputashon di tey, no solamente pa su klientenan na momentu di un ‘claim’, pero tambe di ‘support’ e komunidatnan kaminda e ta operá, den areanan di deporte, edukashon i kultura.
Live Stream i transmishon GRÁTIS di Mask Up: It’s a Celebration!
E kampaña Mask up! tei primeramente pa konsientisá komunidat pa e uso di tapaboka na momentu di kualke un selebrashon i den e kuadro aki ta enkurasha komunidat pa bisti nan tapaboka i selebrá ku NAGICO. Riba 25 di febrüari NAGICO lo selebrá nan 40 aña di eksistensia ku komunidat di Kòrsou i Boneiru pa medio di un evento virtual, kaminda lo bai tin presentashon di e bandanan lokal: ERA, Dreams i Icons. Riba e fecha aki, siguidónan di e página di NAGICO Insurances Curaçao & Bonaire lo tin chèns di gana diferente premio! Ta importante pa bo ‘like’ e página di Facebook NAGICO Insurances Curaçao & Bonaire i partisipá! E anochi aki lo ser transmití via di e página Facebook NAGICO Insurances Curaçao & Bonaire i ta konta tambe ku un transmishon di Televishon Direct Kanal 13. Di e manera aki NAGICO kier yama danki na su staf i personal, brokers, klientenan, ‘business partners’ i komunidatnan di Kòrsou i Boneiru pa nan konfiansa depositá den e kompania.
Mask Up, Celebrate & Win!
Tambe NAGICO lo tin e kampaña riba páginana sosial; Mask Up, Celebrate & Win! Bishitá e página di Facebook NAGICO Insurances Curaçao & Bonaire i partisipá den e ‘quiz’ tokante NAGICO pa chèns pa gana premionan! Pa e reglanan di partisipashon por bishitá e página di Facebook NAGICO Insurances Curaçao & Bonaire. Último dia pa partisipá ta dia 2 di mart; lo saka e ganadónan dia 4 di mart riba página di Facebook NAGICO Insurances Curaçao & Bonaire.
Mas informashon tokante un seguro di NAGICO?
Tuma kontakto ku nos na 738.8222 òf bishitá nos página di Facebook NAGICO Insurances Curaçao & Bonaire. Ofisina di NAGICO ta situá na Dr. Fergusonweg #10 i ta habrí nònstòp for d i 8’or di mainta pa 4:30’or di atardi.


text: Dia 6 di mei 2019, pa mas o menos 2 or y 15 di merdia, e homber G. a bin na warda relaciona cu’n caso di hortamento. G a declara cu e ta doño di e cas situa na Caya Danza. Actualmente e ta bezig ta renobando e cas aki. E ta sigui declara cu dia 4 di juni 2019, pa mas o menos 9 or di anochi, el a sali for di e cas aki y a laga tur cos atras na ordo. Mas aleu el a declara cu dia 5 di juni, pa mas o menos 6 or di mainta, su casa a bay baña y a ripara cu no tabata tin awa. Nan a bay controla pafo y a bin haya e tubo di koper destrui di tal manera cu nan a purba di bay cu e tubo , pero nan no a logra. Ora nan a bay check patras di cas, nan a ripara cu ladronnan a bay cu un pida tubo di koper di mas o menos 2 m. Pero voor de rest ladronnan no a bay cu nada mas. A tuma dato di e caso aki y e Waarnemend CvD a wordo poni na altura.


text:
PORT AU PRINCE – E selekshon di Kòrsou U-20 ku ta na Trinidat i Tobago pa weganan di klasifikashon pa mundial U-20 di FIFA a pèrdè nan di dos partido. Tabata Trinidat i Tobago ku a duna e selekshon di Kòrsou su di dos derota den e torneo. Trinidat a bai ariba for di den promé mitar ku skor di 2-0 i a amplia esaki ku dos gol mas den di dos mitar i asina gana e partido ku skor di 4-0.
E derota aki ta bira e di dos pa e selekshon di Kòrsou ku a pèrdè djabièrnè kontra Cuba ku skor di 1-0. Mañan Kòrsou lo hunga kontra Surnam. Ainda e selekshon di Kòrsou no ta eliminá pero e situashon ta difísil. Kòrsou mester gana mañan kontra Surnam ku un diferensia di 3 of mas gol. Banda di esaki, Cuba tambe mester pèrdè ku un diferensia di 3 of mas gol di Trinidat i Tobago.


text:
Aruba
Un suculento 5-course Food & Wine pairing
Que Pasa Restaurant & Winebar den centro di Oranjestad tin un otro evento espectacular y delicioso na caminda! Den colaboracion cu e proveedor di biña local Divino, Que Pasa ta entusiasma pa ta anfitrion di un otro food and wine pairing riab diasabra, 2 di juli 2022.
E chef super talentoso Michelle, hunto cu su increibel ekipo culinario, lo bin c’un menu completamente nobo, delicioso y exclusivo. E invitadonan di e anochi aki lo ricibi un seleccion di biña di calidad halto, cada un scogi specificamente pa complementa e sabor y textura di cada plato suculento den five-course dinner aki.
Mirando e exito di e food and wine pairing anterior, ta conseha pa haci un reservacion. Asina ta, haci bo reservacion awe pa e delicioso anochi di biña y cuminda na Que Pasa Restaurant & Winebar na Oranjestad riba e anochi di 2 di juli pa 7:00pm. Prijs ta 75$ pa persona.
Pa mas informacion bishita nos pagina web www.quepasaaruba.com of yama (+297) 583-4888.


text: Diahuebs atardi a drenta informe di un accidente cu hende herida na e cruzada Van Leeuwenhoekstraat cu De La Sallestraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un Honda biniendo for di zuid den Van Leeuwenhoekstraat no a duna preferencia na e Toyota Yaris bayendo pariba den De La Sallestraat y nan a dal den otro debi na e impacto aki e chauffeur di e Yaris a resulta herida. Na yegada di e ambulans nan a atende e victima.


text:
- Segun gerente general di Texas Rangers Jon Daniels, Jurickson Profar ta progresando satisfaktoriamente den su práktikanan. Aktualmente Jurickson ta bezig ta tira i swin. E pelotero lo siguí hasi un MRI kada tres siman. Segun e gerente general, no ta sigur ainda ku Profar lo ta ku e ekipo di Liga Grandi despues di Spring Training, ya komo ku e pelotero ta riba un regimen di ehersisio diferente for di e ekipo. Segun Daniels, Profar ta segun skedjel. Daniels a bisa ku Profar a sigui progresá den su programa di tira i den gym tambe tin progreso. Te ainda tur kos ta lus bèrdè pa Jurickson, segun Daniels.
- E ekipo di New York Yankees a anunsiá ku nan tabata tin un reunion ku Alex Rodriguez. Segun e ekipo, e reunion ku a tuma lugá ayera tabata entre Hal Steinbrenner, Randy Levine, Brian Chasman, Jean Afterman, Alex Rodriguez i Jim Sharp. Den e reunion Alex Rodriguez a diskulpa su mes na e organisashon pa su akshonnan durante ultimo añanan. Segun e ekipo, tabata tin un diskushon habri i honesto riba tur asuntu. Ku esaki e ekipo ta hala un strepi tras di e problemanan i segun e ekipo nan siguiente paso ta hunga beisbòl den spring training. E komunikado no ta menshoná nada riba e posibel bononan ku Yankees lo tin ku paga Rodriguez, pues ta di suponé ku esaki tambe a keda solushoná.
- Kubano prospekto, Yoan Moncada lo tuma oferta di ekiponan interesá den e próksimo dos simannan. Segun e agente di e pelotero, no muchu despues di e dos simannan aki e ta spera ku e pelotero lo tuma un desishon. Segun informashonnan, Los Angeles Dodgers, New York Yankees, Boston Red Sox i San Diego Padres ta tras di e pelotero aktualmente.
- Detroit Tigers a anunsiá ku Victor Martinez a opera su rudia robes ayera despues di a leshoná esaki hasiendo ehersisio siman pasa. E ekipo ta spera ku den kuater pa seis siman tur e pelotero por kuminsá ku beisbòl atrobe i ta kla pa habri temporada dia 6 di aprel. Temporada pasa Martinez a logra un promedio di .335 ku 32 honron i 103 kareda empuha den 151 partido pa Detroit.
- Segun informashonnan, e ekipo di Boston Red Sox ta analisando e posibilidat pa hunga un partido di ekshibishon na Cuba promé ku temporada regular kuminsá. Sin embargo, no tin plannan konkreto ainda. Pero tin informashon ku un konosido fanátiko di Red Sox i sekretario di Estado Merikano John Kerry tabata tin bos den e kòmbersashonnan. Baltimore Orioles tambe e ekspresá e deseo aki.


text:
ORANJESTAD – E curpa di e persona haya sin bida awe marduga, ta di Franklin Adames, naci na juli 1954. Awe mainta vocero policial Lito Laclé a confirma cu enberdad ta trata di un caso di asesinato, pero detayes mester saca afo exactamente kico a pasa. Fiscal a laga confisca e curpa pa asina determina si esaki ta un morto a consecuencia di algo criminal of no.
E CASO
Segun Laclé, tabata awe marduga pa 04:34 cu melding a drenta via Central di Polis cu na Madiki net banda di Las Caleñas a encontra un hende homber benta cu sla na cabes. Na yegada di patruya a constata cu e persona tin sla na cabes y no ta duna señal di bida. Na e sitio, sr Laclé a informa cu no por confirma ni descarta cu ta trata di un caso di asesinato, te ora cu e investigacion termina. Prome tabata papia di un tiro, pero ta mustra di un sla na frenta cu por a causa morto di e persona. Departamento Tecnico di Cuerpo Policial, fiscal, Recherche Oranjestad (DAR1) y Slachtofferhulp a bay na e sitio. Tabata pa 05.35 am cu dokter Texier a constata morto e persona ya menciona. Noticiacla y Cuerpo Policial ta manda palabra di condolencia na e famia di e fayecido.


text:
Deporte
Djasabra awor: Edgar Berlanga bek riba ring…
This content is exclusive for members
Register or login to unlock this article
Deporte
Nos muchanan ayera den GL: Jonathan ku tremendo dia…
• Jonathan Schoop Di 8-6, 2 Anota, averahe, .207..
• Jurickson Profar 4-0, averahe, .243…
Deporte
Organisashonnan ku ta kuminsá train mucha gratuito for di 4-5 aña di edat no ta kontentu: Un Inhustisia… I interes pa plaka !!! ….Fundeshi di Baseball di mucha ta sakudí…
5 Star ku ta e deporte pretu riba blanku kaminda realmente e kurason di deporte ta bati den e dianan tras di lomba a kombersá ku vários amigu di nos “coach” ku ta dediká nan mes spesialmente ku training di mucha.
Nan tin nan organisashon i ta kuminsá ku mucha ku hopi amor i pasenshi for di edat di 4-5 aña tin biaha.
E dolor dje “coachnan” aki ta, ku nan ta mira kon último añanan masha hopi “Akademia” o “Skol Di Baseball” a lanta i ta kosechando di nan trabou hopi duru, i grátis.
E reklamo ta: Inhustisia i Interes pa Plaka.
E “coachnan” ta mustra kon duru nan ta traha pa despues algun hende ku nan interes ta di yega na sèn ta apartá hopi dje muchanan, kobra nan, i tin biaha pone nan firma ku si nan yega na firma un kontrakt profeshonal ku nan tin di haña un sierto porsentahe konsiderabel.
E “coachnan” ta haña loke ta pasando hopi “Kruel” paso nan ta hinka masha tempu i energia pa despues bin hende ta probechá i gana SEN…
hasta un “Coach” a sigurá 5 Star ku tin mucha ta djòin “Akademia” i no ta dal niun stap padilanti, sino ta keda riba e mes nivel.
Pa kolmo hopi dje muchanan ku firma ta lubidá ken ta esnan ku a start ku nan.
Tin di nan apénas ta “kuminda”…
Un “coach” ku Five Star a kombersá kuné no tabatin bon palabra pa mayor tampoko.
“Nos ta train e mucha for di dia e tin 4 aña, sin nunka sa ni ken ta Tata, o Mama, ora e mucha bira prospekto e ta bai “Akademia” i Tata i Mama ta sali manera “Padestul”, un “coach” rabia a deklará.
Tin “Coach” ku ta konvensí ku mester bin un paro, o un otro areglo, paso no por ta asina ku nan ta traha 8 pa 10 aña pòrnada i otro ta bin disfrutá.
“Ta un Inhustisia, i Interes pa Plaka”, un “coach” veterano a bisa 5 Star Sin Tembla !! Fundeshi Di Baseball Di Mucha Ta Sakudí !!
Deporte
Informe di NY Yankees: Jasson Dominquez Ku Tremendo Luna di Yüni.. Yankees lo Trese 1 Outfielder ???
E relevista di Yankees JONATHAN LOAISIGA a traha den bullpen na Tampa. Ultimo biaha ku el a tira den Grandes Ligas tabata dia 22 di mei…
JASSON DOMINGUEZ un dje mihó prospektonan di Yankees tabatin un tremendo luna di yüni, e CF dominikano a bati pa averahe di .394 den luna di yüni i subi su promedio na .259.
E ta di tres mihó prospekto di Yankees…
MIGUEL ANDUJAR ku tabata ku Yankees pa e double/header di djasabra no kier a komentá muchu riba su situashon.
El a bisa ku e ta deseá di kontrolá loke e por kontrolá.
El a rekonosé ku e ta stima hunga baseball i ta keda traha duru tur dia…..
Nan ta pensa ku New York Yankees lo trata di trese yudansa den outfield.
E peloteronan ku mas nan ta menshoná pa djòin Yankees ta: BRYAN REYNOLDS di Piratas, ANDREW BENINTENDI di Royals, ANTHONY SANTANDER di Orioles i IAN HAPP di Cubs…
Bryan Reynolds.
Daily Nobo
Nos muchanan ayera den GL: Jonathan ku tremendo dia…
Organisashonnan ku ta kuminsá train mucha gratuito for di 4-5 aña di edat no ta kontentu: Un Inhustisia… I interes pa plaka !!! ….Fundeshi di Baseball di mucha ta sakudí…
Alumnonan di Skol Sint Antonius a traha modelo di lanthùisnan
Donashon di 50 mil Euro pa Fundashon ku ta kombati problematika di AIDS
Eugene Middelhof ta bandoná Wardakosta di Karibe Hulandes
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


text:
Patruya di Playa a tuma nota di un KIA truck blanco riba Kamerlingh Onnesstraat direccion Tanki Leendert y mesora a dune señal pa para pa asina por efectua un control.
Esaki a sosode den careda di 1:30 pm na e skina di Kamerlingh Onnestraat y Edisonstraat, net band’i e luga cu ta bende ijscream. A tuma nota cu e number (A-2131) ta di aña 2020, tambe cu e chauffeur ta mustra relativamente hoben. A bin constata cu en berdad e number no ta paga y no ta registra riba dicho vehiculo.
Na sitio a bin compronde tambe cu e chauffeur tin apenas 16 aña cu ta nifica cu e no tin un rijbewijs tampoco. Mirando tur esaki a detene e chauffeur. Un rato despues e transport a yega pa hib’e pa warda di polis.
Un takelwagen tambe a presenta na sitio como cu a confisca e auto. Depues cu tabata prepara pa bandona sitio, algun familiar a yega, cu probablemente lo ta su mayornan, pero e tabata den transporte policial rumbo pa warda caba. A informa nan pa miho nan presenta na warda di Playa pa mas informacion.


text:
Kralendijk, 13 di yüni 2022 – Bonaire Brandstof Terminals BV (BBT) i Curoil ta bai traha huntu pa desaroyá i realisá un terminal nobo pa kombustibel, ku lo bini pegá ku Aeropuerto Internashonal di Boneiru. Riba e fecha di 13 di yüni, e direktornan di e dos kopanianan a firma un akuerdo di kolaborashon. E terminal nobo lo ta operativo no mas lat ku aña 2025.
Na e “Airport Terminal” nobo, lo deskargá i almasená tur kombustiber pa Boneiru na un manera seif. E terminal lo kontribuí tambe na salbaguardiá e suministro konfiabel di energia pa Boneiru. Den pasado tabatin momentunan di hopi prekupashon pa/ku e kontinuidat di suministro di energia, kual a kondusí na nasementu di e kompania BBT, ku partisipashon di gobièrno di Hulanda komo úniko akshonista. BBT ta responsabel pa desaroyá i finansiá e proyekto aki. Curoil lo ta responsabel pa e operashon i mantenshon di e terminal di kombustibel, tambe pa kompra i distribushon di kombustibel.
Sostenibilidat na Boneiru
Apesar ku kombershon pa un sistema energétiko sostenibel na Boneiro tin e prioridat di mas haltu, por lo pronto uso di kombustibel fosil lo keda nesesario den e totalidat energétiko. Esaki lo ta pa entre-otro tráfiko aerio i tambe riba momentunan ku tin tiki bientu. Aktualmente produkshon di koriente ta dependé pa gran parti di kombustibel fosil, komo ku na Boneiru mas-o-menos 30% di e koriente ta ser produsí ku sistemanan sostenibel (bientu i solo). Ta ferwagt ku e parti energétiko sostenibel to krese pronto. Ya kaba tin algun partido ku ta traha duru riba esaki, entre otro BBT.
Un terminal parew i seif
Konsiderando e ambishon pa den futuro serkano e suministro di koriente na Boneiru lo ta kompletamente bèrdè, esta sostenibel, uso di kombustibel fosil lo redusí. Pa e motibu aki e diseño di e terminal nobo lo ta modesto, di un tamaño relativamente chikitu. Den e sentido aki no por kompará e terminal nobo ku e terminal di BOPEC, na e parti Nort di Boneiru. Sinembargo, ku e “Airport Terminal” lo salbaguardiá e almasenahe di un inventario stratégiko sufisiente di gasolin, diesel, kombustibel pa avion i fuel. Lo no konstruí un pier nobo, komo ku lo hasi uso di e fasilidat eksistente pa mara i deskargá barku.
Pa pregunta por tuma kontakto ku Direktor di Proyekto, Marcelino de Lannoy via info@bbtbonaire.com.
Komunikado di Prensa BBT Bonaire, 7 december 2021
Kralendijk, 7 di desèmber 2021 – Ministerio di Asuntunan Ekonómiko i Klima (EZK) a destiná 10 miyon euro pa yuda agilisá pa e proseso di suministro di energia na Boneiru bira mas duradero. Parlamentu Hulandes (Tweede Kamer) a aprobá esaki siman pasá pa asina duna oido na e proposishon di Sekretario di Estado Dilan Yeşilgöz-Zegerius (VVD). Na e momentu aki na Boneiru masomenos 25% di su koriente ta wòrdu produsí na un manera ku ta sostenibel, esta ku uso di rekusonan duradero. Pa gran parti e isla ta dependé di kombustibelnan fosil, kaminda e último añanan aki e infrastruktura pa suministro di kombustibel ta bou di preshon.
A disidí pa e sèn aprobá ser agregá na e fondo propio di e kompania BBT, un kompania propiedat di estado Hulandes, ku a wòrdu fundá den luna di aprel di e aña aki. Ku e desishon aki e kompania estatal por atkerí kapital adishonal pa invershonnan den energia solar i di bientu, lokual ta netamente konforme e Akuerdo Klimatológiko (Klimaatakkoord). BBT tin komo su propósito pa organisá e almasenahe di kombustibel na Boneiru na un manera mas sigur i konfiabel i pa stimulá produkshon di koriente na un manera duradero. Algun luna pasá BBT a inisiá su promé pasonan ku e entrega ofisial di e plannan di konstrukshon di un terminal di almasenahe serka di aeropuerto.
Segun Marcelino de Lannoy, kende a kuminsá dia 1 di Sèptèmber komo Direktor di Proyekto pa BBT i ku tin añanan trahando riba tereno di suministro di energia na Korsou i Boneiru, e sèn ku a risibí ta hopi nesesario: “Na Boneiru tin oportunidatnan grandi pa transishon energétiko duradero. E rekursonan finansiero aki a habri kaminda pa nos tuma pasonan serio pa asina energia duradero bira aksesibel pa hopi hende na Boneiru. Ta nos ambishon pa despues di tempu lo produsí entre 70 pa 80% di tur koriente na un manera duradero. Na mes momentu ta rekonosé ku kombustibel fosil lo keda nesesario, por ehèmpel pa tráfiko aerio i transporte lokal riba e isla.”
Na e momentunan aki BBT ta hiba kombersashon ku partnernan riba e isla, manera kompania di awa i elektrisidat WEB i ku Contour Global. “Huntu nos ta investigá kiko por, kiko ta nesesario i unda nos por yuda. Nos ta trahando duru pa yega na plannan konkreto i nos ta spera di por kompartí esakinan pronto ku Boneiru.” Tambe tin estudionan ku sentro di investigashon tékniko-físiko na Hulanda, TNO, ta hasiendo riba petishon di EZK, pa bini ku un mapa di guia pa yega na un sistema energétiko pa e parti Karibense Hulandes ku ta 100% duradero. Ta ferwagt ku lo presentá e mapa di guia aki na Tweede Kamer na kuminsamentu di e aña benidero.
Pa kualkier pregunta, por tuma kontakto ku Direktor di Proyekto Marcelino de Lannoy via info@bbtbonaire.com.
BBT a lanta den luna di aprel di 2021 komo un kompania propiedat di estado Hulandes. BBT tin komo mandato pa sigurá suministro di energia pa Boneiru, sufisiente pa por biba, traha i disfrutá. Sigurando e suministro di kombustibel huntu ku e stimulashon pa transishon pa un sistema energétiko duradero, BBT ta sòru pa “bon energia” pa Boneiru.
Riba 26 di aprel 2021 a funda Bonaire Brandstof Terminals. E partisipashon estatal, di kua EZK ta 100% akshonista, lo bai remediá pa término largu e situashon preokupante ku suministro di kombustibel na Boneiru tabata den.


text:
The content originally appeared on: Diario
E creacion di dos campo opositor den porta di Aruba ta intensifica — *Sin petroleo Putin ta perde su arma mas valioso den conkista mundial — *Acuerdo mundial pa clima ta pio cu bom nuclear pa Vladimir Putin
ORANJESTAD (AAN) — Un situacion sumamente tenso ta desaroya su mes mundialmente.
Paisnan den region Caribense y Latino Americano ta wordo directamente vigila mientras por nota cu dos campo opositor ta wordo forma den e region na cual Aruba tambe ta pertenece.
Ya tin tur indicacion cu cuba, Venezuela y Nicaragua lo no wordo invita pa e Cumpra di Estadonan Mericano dor di Merca.
DIARIO ta vigila e situacion regional den situacion mundial cu ta escala.
“E poder di Rusia no ta Comunismo. Cuba y tanto otro pais cu a cay pa Comunismo no solamente ta depende di Rusia pa poder militar. Rusia ta un poder petrolero. E crisis Irak/Iran na 1980 a comberti Union Sovietico den e poder petrolero mas grandi di mundo.”
E berdad mester wordo mustra na mundo, cu ta wordo directamente afecta y directamente destrui riba tereno social, economico y financiero.
Manera DIARIO a relata siman pasa e hecho cu mundo liber kier deshaci di compra di productonan petrolero di Rusia como castigo pa e forma cu el a invadi Ukraine, tin resultado directo pa negoshi internacional di petroleo.
Rusia ta uno di e paisnan productor mas grandi di petroleo na mundo y na 1980 pa motibo di e guera entre Irak y Iran a bira e productor mundial mas grandi di azeta.
Informantenan ta splica cu mester aclarea e papel y e poder di petroleo den e forma cu Rusia a conkista mundo.
Ehempel a wordo duna di e forma cu Cuba ta depende di Rusia cu tambe ta uza su poder comercial di petroleo pa plama su poder comunista, cu ta simplemente un forma dictatorial cu ta pone tur poder den man di un solo persona y grupo.
Sin negoshi di petroleo Rusia ta perde su atraccion pa e paisnan cu el a conkista y ta depende di su fabornan pa tin gas y combustibel.
Informantenan a indica cu na 2021 mundo a tuma uno di e decisionnan mas pisa pa paisnan productor di petroleo ora e firma e Acuerdo pa Clima, cu ta exigi pa deshaci di petroleo y gas pa proteha clima.
E reaccion di paisnan di OPEC a haya tur atencion. Mundo no a para keto kico e Acuerdo di Clima lo haci cu economia di Rusia cu manera DIARIO a splica for di principio di e guera, tabata e fuente di combustibel pa Europa y pa Merca mes.
Ayera e menasa di mundo cu ta kibra acuerdonan pa entrega di petroleo Ruso, a haya contesta directo di Putin cu a acusa Merca di a habri porta pa Rusia wordo ataca dor di Ukraine.
Na mes momento Merca y paisnan liber di Nacionnan Uni a acusa Putin di lansa atake riba e capital di Ukraine na momento cu e representante di Nacionnan Uni tabata na Ukraine.
Informantenan ta papia di un situacion mundial sumamente tenso pasobra mundo kier mishi cu e poder mas grandi di Rusia, cu ta petroleo.
Si paisnan liber stop nan negoshi den petroleo cu Rusia, esaki lo nifica final di economia di Rusia y un desaster mundial debi na e poder cu petroleo Ruso tin na podernan Comunista.
Na e momentonan aki mundo ta registra su tercer Crisis di Azeta for di 1973 ora e asina yama Guera di Yom Kippur a bira realidad como Prome Crisis Mundial di Petroleo.
E segundo crisis mundial di petroleo tabata na 1980 cu e Guera entre Irak y Iran, y a conduci na e salida di Lago na Aruba y a destrui economia di Aruba.
Ta e Guera entre Irak y Iran, a haci cu Rusia a bira bira e pais productor mas grandi di azeta na mundo.
Ta cu azeta como miho instrumento, Comunismo a plama su mes como forsa economico cu awe e ta defende den e tercer crisis di petroleo. Esaki lo nifica cu atrobe poder mundial militar lo uni cu poder economico di azeta.
Ayera e tension internacional a haci cu prijs di petroleo a bolbe subi den un mundo na careda pa petroleo na momento cu ya mundo mester a cuminsa baha su uzo di azeta y gas den cuadro di e Acuerdo di Clima, cu lo ta desastroso pa e economia di Rusia!


text:
Internacional: Ora tur hende a kere cu Elon Musk lo bay cumpra Twitter e asunto a bira. Elon dialuna a manda un menasa directo cu e lo cancela e compra di Twitter, unda e ta acusa habri cu e compania a viola acuerdo di e fusion pa cu e datonan cu el a solicita riba spam y cuentanan falso.
Den un carta cu Elon Musk a manda pa e hefe encarga cu e asuntonan legal, politica y confiansa di Twitter. Musk a informa cu e plataforma ta poniendo su mes activamente y frustrando e derechonan di informacion cu nan a establece e acuerdo. Elton a informa cu e acuerdo cu Twitter no lo pasa te ora cu resolve e disputa cu tin cu e cuentanan fake.